Özəl xəstəxanalar da “şirinlik” bəlasına bulaşıb: Günahın yarısı həkimdədirsə, yarısı da özümüzdədir\naccess_time14/02/2020 13:47 folder_openCəmiyyət\nAzərbaycanda ödənişsiz səhiyyə xidmətinin mövcud olduğuna inandırmağa çalışsalar da, insanlarımız “şirinlik” sindromundan xilas ola bilmir. İş o yerə çatıb ki, özəl klinikada müayinə olunan, doğuş edən pasiyentlər “şirinlik” istəməyən həkimə “birdən yaxşı yoxlamaz” düşüncəsilə könüllü rüşvət verir. Deyək ki, dövlət xəstəxanalarında rüşvətə geyindirilən “don” tibb işçilərinin əməkhaqlarının aşağı olması ilə bağlıdır. Bəs özəl xəstəxanada həkim qəbulunda olan xəstələrdə bu "şirinlik" hobbisi nədən qaynaqlanır. Qeyd edim ki, mövzuya toxunmağımız səbəbsiz deyil.\nSosial şəbəkədə qadın qruplarının birində bu məsələ ciddi müzakirə olunub. Dünyaya uşaq gətirməyə hazırlaşan bir istifadəçi belə bir post açıb:\n"Xəstəxanadan çıxanda həkiminizə nə hədiyyə vermisiniz? (Gül, tort yoxsa şokolad və s.) Rəy yazan istifadəçilərin isə böyük əksəriyyəti həkiminə hədiyyə əvəzi pul verdiyini deyib. Yalnız bir neçə ağlı başında istifadəçi kassaya 1000-1500 manat ödədiyi halda hədiyyə verməyin absurd olduğunu yazıb:\n"Niyə verilməlidi ki? Pulsuz xidmət göstərirlər? Nə qədər analizlərə, doğuşa pul tök, kassaya filan qədər pul keçiririk, üstəlik də pul verməliyik?"\nMaraqlıdır,cəmiyyətin icbari tibbi sığortaya inamla yanaşdığı, dövlət xəstəxanalarında belə rüşvətin kəsiləcəyinə ümid etdiyimiz bir vaxtda bir qrup insanlar israrla rüşvət bəlasına "şirinlik" adı altında özəl xəstəxanaları da bulaşdırır.\nSosioloq: “Dövlət xəstəxanasında çalışan həkimə 10 manatı qıymayan insanlar, özəldə işləyən həkimlərə qarşı yetərincə comərd olur”\nSosioloq Lalə Mehralının sözlərinə görə, özəl xəstəxanalarda həkimlərə bahalı ətirlər alıb, gül buketi bağladanlar, zərfin içində 150-200 manat pul verənlər dövlət xəstəxanalarında çalışan həkimlərin cibinə 10 manat qoymağı rüsvayçılıq, qanunazidd hesab edirlər:\n"Özəl xəstəxanalarda tələb olunan qiymətlər onsuz da hədindən artıq bahadır. Doğuş üçün tələb olunan 1000- 1500 manatın qarşılığında təbii ki, həkim və xəstəxananın tibbi personalı sənin başına pərvanə olmalıdır. Orada yaradılan rahat şərait, yüksək xidmət, mehriban davranış üçün həkimə əlavə pul verməyə ehtiyac belə qalmır. Dövlət xəstəxanalarında 250 manat maaşa işləyən həkimə də o qədər pul versəniz eynən özəldəki kimi yüksək xidmət görərsiniz. Həkim həkim, rüşvət də rüşvətdirsə, özəl və ya dövlət olmasından asılı olmayaraq bütün xəstəxanalarda eyni mahiyyət daşıyır. Xəstəxanaya ödədiyi məbləğdən əlavə kimsə həkiminə hədiyyə vermək istəyirsə, burada qəbahətli bir şey yoxdur. Kiminsə ürəyindən keçirsə, etsin. Problem odur ki, dövlət xəstəxanasında çalışan həkimə 10 manatı qıymayan insanlar, özəldə işləyən həkimlərə qarşı yetərincə comərd olur. Özəl xəstəxanalardakı yüksək xidmət və şəraiti inkar etmirəm, lakin kassaya ödənilən 1500 manatı dövlət xəstəxanasındakı həkimə "şirinlik" kimi paylasaq, həmin diqqət və qayğını görərik. Hansı özəl xəstəxana pulsuz xəstəni qəbul edər?! Dəfələrlə şahidi olmuşuq ki, ölüm ayağında olan xəstəni belə ödəniş almadan müayinə etmirlər. Ən azından dövlət xəstəxanaları o qədər yüksək olmasa da əlindəki imkanlar daxilində bütün xəstələri müayinə edir".\nSosioloq hesab edir ki, Azərbaycanın bütün region və xəstəxanalarında icbari tibbi sığorta sistemi tətbiq edilsə belə, səhiyyə sistemində özünə dərin kök salan "hörmət", "şirinlik" məsələsi aradan qalxmayacaq:\n“Cənab Prezident də öz çıxışlarında qeyd etdiyi kimi rüşvət alanlarla verənlər eyni dərəcədə məsuliyyət daşıyırlar”.


Xarici İşlər Nazirliyinin (XİN) Mətbuat xidməti idarəsindən Mia.az-a verilən məlumata görə, daha sonra Tərtər rayonunun Tərtər şəhəri və kəndləri Ermənistan silahlı qüvvələrinin intensiv atəşinə məruz qalıb:\n“Növbəti, üçüncü dəfədir ki, Ermənistan atəşkəs rejiminə əhəmiyyət vermir və onu açıq şəkildə pozur. 10 oktyabr Moskva birgə bəyanatı, 18 oktyabr Parisin vasitəçilik səyləri ilə öhdəliyin yenidən elan edilməsi və 24 oktyabr tarixində Vaşinqtonda təcili humanitar atəşkəsin həyata keçirilməsi razılığı Ermənistan tərəfindən pozulur. Bu, növbəti dəfə Ermənistan tərəfindən məqsədli şəkildə öz öhdəliklərinə məhəl qoyulmamasının və beynəlxalq vasitəçilərin səylərinə açıq hörmətsizliyin göstəricisidir. Görünür, Ermənistan Baş nazirinin bəyan etdiyi kimi, bu ölkə münaqişənin diplomatik həlli yolunu görmür və başlıca məqsədi Azərbaycanın ərazilərinin hərbi işğalını davam etdirməkdir. Azərbaycan öz öhdəliklərinə sadiqdir və razılaşdırılmış humanitar atəşkəsə hörmət nümayiş etdirir. Atəşkəsin pozulması və bölgədə gərginliyin davam etməsinə görə bütün məsuliyyət Ermənistanın hərbi-siyasi rəhbərliyinin üzərindədir”.


“Sağlam Nəsil” Tibbi Elmi Tədqiqat Mərkəzi tərəfindən sağlamlıq vəziyyətinin öyrənilməsinə dair layihə həyata keçirilib\nDağlıq Qarabağın qaçqın və məcburi köçkünlərinin sağlamlıq vəziyyətinin öyrənilməsi üzrə “Sağlam Nəsil” Tibbi Elmi Tədqiqat Mərkəzi tərəfindən kompleks proqram hazırlanmışdır. Proqramın məqsədi son illərdə cəmiyyətimizin, dövlətimizin əsasını təşkil edən ailələrin sağlamlığının möhkəmləndirilməsi, ailə dəyərləri və milli ənənələrin qorunub saxlanması, uşaqların firavan inkişafının təmin edilməsi, regionlarda səhiyyənin inkişaf etdirilməsi kimi prioritet məsələlərin həllinə nail olmaqdır.\nLayihə Azərbaycan Respublikasının Prezidenti yanında Elmin İnkişafı Fondunun maliyyə dəstəyi ilə həyata keçirilmişdir. Layihə çərçivəsində “Sağlam Nəsil” İctimai Birliyi tərəfindən paytaxtın Qaradağ rayonunun Ümid qəsəbəsində tədbir təşkil olunmuşdur. Məqsəd ölkə əhalisini yayılmış aktual xəstəliklər barədə məlumatlandırmaq, onların simptomları, profilaktika üsulları və risk göstəriciləri ilə tanış etməkdən ibarətdir. Maarifləndirmə xarakterli proqram konsultasiya, tematik tədbirlər keçirilməsini özündə əks etdirir.\nTədbirdə “Sağlam Nəsil” İctimai Birliyinin rəhbəri və eyniadlı Tibbi Elmi Tədqiqat Mərkəzinin direktoru, professor Nigar Kamilova iştirakçılara proqram, onun məqsəd və vəzifələrindən danışmış, layihə koordinatoru tədbir proqramı haqqında məlumat vermişdir.\nTədbirin sonunda həkim-terapevt iştirakçıları maraqlandıran suallara cavab vermiş, əhalinin sağlamlıq vəziyyətinin analizi üçün anketlər paylanılmışdır.


100 günün yalanları və mənəviyyatsızlıq » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nOvik Abramyanın Ermənistanın baş naziri postuna təyinatından 100 gün keçib. Ölkənin oliqarxlarından biri olan bu adam təyinatından iki gün sonra parlamentdə çıxış edərkən genişmiqyaslı islahatlar, kiçik və orta sahibkarlığın hüquqlarının tam təminatını, iqtisadiyyatın inkişafını, maliyyə-bank sektorunda irəliləyişləri, daxili siyasətdə konseptual yenilikləri, xarici siyasətdə isə diplomatik uğurları vəd etmişdi.\nVədlər çox, çıxış şirnikləndirici idi.\nAmma ermənilər yenə anladılar ki, aldadılıblar və yalanları gerçək kimi təqdim etməyə çalışan iqtidarın bitmək bilməyən mənəviyyatsızlığını müşahidə edirlər.\nOvik Abramyanın indiyədək, sadəcə, bir yeniliyi var ki, o da yığım təqaüd sisteminin tətbiqi ilə bağlıdır.\nSistem əslinə baxsaq, elə əvvəlkidir - dəyişən addır. Ermənistanın əmək qabiliyyətinə malik hər vətəndaşı işləyirsə, ayda müəyyən məbləği rüsum qismində büdcəyə ödəyir. Sonra da həmin məbləğlər toplanmış vergi komponenti qismində hesablanır və orta statistik erməni təqaüdə çıxanda ona ödənir.\nYəni sosial təminat üçün büdcədən ayrılan vəsaitin əhəmiyyətli hissəsi Ermənistan vətəndaşlarının ödəyəcəkləri yeni vergi hesabına formalaşmalıdır.\nNəzəriyyədə belədir. Gerçək isə tam fərqli olacaq.\nYerevanda korrupsioner iqtidar, hakimiyyəti qəsb etmiş dəstə olduğundan ölkə idarəetməsində qanqster metodlarından istifadə olunur.\nMütəşəkkil cinayətkarlığın əsas qaydalarından biri də "hami"liyə götürülmüş subyektlərin tam müflis olmasına yol verməməkdir. Axı bac verən adam yoxsullaşarsa, ondan pul almaq mümkün deyil. Yoxsulun canı isə əksər hallarda mafiozlara gərək olmur.\nKriminal oliqarxiya istismar etdikləri insanları yarıac saxlayır, çalışdırdıqları şəxslərin hesabına varidatını artırır. Karl Marksın klassik "əmtəə-pul-əmtəə" prinsipi də Ermənistanda illərdən bəri işlək deyil və "əmtəə-pul-oliqarxiyanın sərvəti"nə çevrilib.\nÖlkə əhalisi üçün "yenilik və islahat" adı ilə yeni maliyyə töycüsünü tətbiq edən hakimiyyət əvəzində istinad etdiyi və yararlandığı oliqarxiyanın bəhrələndiyi güzəştlərin sayını daha da artırıb.\nMəsələn, iqtidardakı Ermənistan Respublika Partiyasından olan deputat və oliqarx Samvel Aleksanyanın, prezident Serj Sarkisyanın müşavirlərindən olan Aram Qaribyanın şirkətlərinə və baş nazir Ovik Abramyanın kazinosuna yeni güzəştlər hədiyyə olunub.\nHalbuki, Ovik Abramyanın baş nazir postuna təyinatından bəri Ermənistanda əvvəlcə elektroenerji tarifləri 10 faiz bahalaşdı, sonra benzin və dizel yanacağının satış qiymətləri artdı. İndi gündəlik tələbat mallarından tutmuş, tikinti materiallarına qədər hər şey yenidən bahalaşmaqdadır.\nQiymət artımına etiraz edən bir qrup erməni hökumət binası qarşısına yığışıb piket keçirmək istəyəndə polis onları amansızlıqla döydü.\nOvik Abramyanın "ekoloji yeniliklər"i də marazmdır. Məsələn, ekoloji səbəblərdən Ararat vadisindəki su quyularının əksəriyyəti quruduğundan hökumət Sevandakı suyun bir qismini suvarma üçün buraxdı.\nSonralar quyulara su gəldi, amma Sevandan su, hələ də, axır.\nTəhkiyəyə varsaq, Ermənistan iqtisadiyyatının quyusunun çoxdan quruduğunu da yazmaq mümkündür. 1997-ci ilin iyul ayında başlamış ciddi geriləmə 17 ildir ki, davam edir və dayanmaq bilmir.\nYerevanda iqtidarlar dəyişir, iqtisadi böhranın olmadığı vurğulanır, inkişafdan danışılır - ancaq ümumdaxili məhsul istehsalından tutmuş, işsizlik səviyyəsinədək ən müxtəlif sahələrdəki vəziyyət tam əksini göstərir.\nRəsmi strukturlar belə vəziyyətin bərbad olduğunu etiraf edir və bildirirlər ki, əmək qabiliyyətinə malik ermənilər arasında işsizlik səviyyəsi sürəkli artaraq 13 faizə çatıb. Yoxsulluq səviyyəsi 36 faizə bərabərdir.\nQeyri-rəsmi, yəni gerçək rəqəmlər daha pisdir: belə ki, yaşları 20-45 arasında olan Ermənistan vətəndaşları arasında işsizlik səviyyəsi 57 faizə çatıb.\nMühacirətə gəldikdə isə, indi Ermənistanda az qala hər ailənin bir fərdi ölkədə deyil. Əyalətlərdə isə 18-40 yaşında, kişi cinsinə mənsub bir şəxsin olmadığı onlarla, yüzlərlə kənd var.\nErmənilər ən müxtəlif ölkələrə səpələnir, iş, maaş, çörək arayırlar.\nRəsmi Yerevan bu köçü "təhlükəli və pis olsa da, xarici ölkələrdəki diasporun möhkəmlənməsinə yönəlmiş proses kimi qələmə verməyə çalışaraq üstüörtülü açıqlamalarla çıxış edir.\nHalbuki, ölkəni idaretmə sisteminə və rejimə nifrətlə tərk edənlər heç bir zaman onları evlərini qoyub yad ellərə düşməyə vadar etmiş hakimiyyətə rəğbət bəsləyə bilməz.\nBaş nazir Ovik Abramyan bəhs etdiyimiz məsələlər barədə təbii ki, susur. O, başqa məqamlar barədə danışmağa üstünlük verir.\nOlmayan inkişafdan, gözə dəyməyən islahatlardan, nəzərə çarpmayan biznes mühitindən, əməl olunmayan qanunların aliliyindən...\nBütün yarıtmaz, bivec rejimlər idarə etdikləri kütlənin tələblərini yerinə yetirməyərək ehtiyaclarından danışanları zərərli element və ekstremist təmayüllü qüvvələr sayaraq vətəndaşlarını əzməklə məşğul olduğundan, hansısa inkişafdan danışmaq yersiz təsir bağışlayır.\nErmənistanda olduğu kimi.\nErmənistan əhalisinin psixoloji durumu niyə ağırlaşıb?\n16 avqust 2014 09:33\n15 avqust 2014 21:04\n7 avqust 2014 19:50\n7 avqust 2014 14:40\n6 avqust 2014 13:15\n5 avqust 2014 21:51\n5 avqust 2014 17:15\n5 avqust 2014 13:28\n5 avqust 2014 12:21\nhmmmmmmm meqale ucun twk\n5 avqust 2014 11:57\n5 avqust 2014 10:54\n5 avqust 2014 10:34\n5 avqust 2014 09:45\n5 avqust 2014 08:45\nQoy uzub uzub axrina cixsinlar bu meselenin !


4 dərslə şagirdlərə hansı biliyi vermək olar? - Azinforum.az İnformasiya Portalı\nAna səhifə / Aktual / 4 dərslə şagirdlərə hansı biliyi vermək olar?\nPedaqoji elmlər üzrə fəlsəfə doktoru Məlahət Mürşüdlü Sputnik Azərbaycan-a açıqlamasında bildirib ki, dərs sayı azaldılsa belə, müəllim peşəkardırsa, o, lazımi bilikləri şagirdlərə mənimsədə biləcək: “Bu, müəllimin peşəkarlıq səviyyəsindən asılıdır. Onun proqramı, verəcəyi materialı bilməsindən və prosesdə istifadə edəcəyi interaktiv təlim metodlarından ustalıqla istifadə etməsindən asılıdır. Əlbəttə, bu hal həm də valideynlərin üzərinə müəyyən öhdəliklər qoyur. Onlar bir növ evdə müəllimin köməkçisi rolunda çıxış etməlidirlər”.\nTəhsil Nazirliyi yanında İctimai Şuranın sədri Şahlar Əsgərov Sputnik Azərbaycan-a açıqlamasında bildirib ki, əyani formada dərslərin azaldılması şagirdlərin bilik əldə etməsinə təsirsiz ötüşməyəcək: “Əlbəttə ki, belə halda mənimsəmə zəif olacaq. Amma nəzərə almaq lazımdır ki, bu qərar şagirdlərin məktəbdə kontaktını minimuma endirmək məqsədilə verilib. Ona görə də düşünürəm ki, effektiv metod tapılmalı, pedaqoji metodologiyanı dəyişməklə əlavə yük yaradan paraqraflar saf-çürük edilməlidir. Bunu da Təhsil Nazirliyi etməlidir.\nÖncəki Keçmiş başçının başı cəncəldə… – İTTİHAM\nNövbəti Sahibkar borcu və bayraq sabotajı – Zakir Fərəcovdan sonra hansı “sürprizi” gözləyək…


Sabir Rüstəmxanlının 65 illik yubileyi qeyd edildi - VHPVHP\nSabir Rüstəmxanlının 65 illik yubileyi qeyd edildi\nMayın 20-də Filarmoniyada xalq şairi Sabir Rüstəmxanlının yaradıcılıq gecəsi qeyd edildi. Azərbaycan-Türkiyə Gənclər Birliyinin təşkilatçılığı ilə keçirilən gecədə çıxış edən millət vəkili Rəfail Hüseynov şairin həyat və yaradıcılığından danışdı. Bildirdi ki, Sabir Rüstəmxanlı şairliyi ilə yanaşı Azərbaycanın azadlıq aşiqlərindəndir: “\nSabir təkcə şairliyi ilə deyil, Azərbaycanın müstəqilliyi uğrunda çalışanlardandır. O yaşadığı dövrdə şəxsi maraqları deyil, Azərbaycanın milli maraqları uğrunda həqiqi döyüşən şəxs olub. Sabir Rüstəmxanlı Azərbaycan ədəbiyyatında xüsusi iz qoyan və müasir Azərbaycan ədəbiyyatı yaradan şairdir. O xalq şairi, millət vəkili olmaqla xalqın şairi, millətin vəkilidir.\nSabir Rüstəmxanlı hələ sovetlər dönəmində Azərbaycanın bütövlüyü uğrunda mübarizə aparan və heç bir hədədən qorxmadan mübarizə aparan bir insandır. Sabir Azərbaycan ədəbiyyatında özünəməxsus məktəb yaradan bir insandır. Biz inanırıq ki bu yolda o yenə də davam edəcək və sonadək yolunda mübariz olacaq. Bu yolu getmək həddindən artıq çətindir. Bunun üçün ən azından Sabir doğulmaq lazımdır”.\nTədbirdə çıxış edən Türkiyənin Qazi Universitetinin professoru Çetin Elmas isə Sabir Rüstəmxanlının Azərbaycanın xalq şairi deyil, Türk Dünyasının milli şairi adlandırdı. Bildirdi ki, artıq Sabir Rüstəmxanlı yaradıcılığı Türk Dünyasında geniş yayılıb və bütün Türk Dünyası onu milli şair kimi qəbul edir. Sabir Rüstəmxanlının Bütöv Azərbaycan amalı uğrunda mücadilə apardığını deyən Dünya Azərbaycanlıları Konqresinin sədr müavini Abuzər Bağırov bildirdi ki, şairin amalı yalnız o taylı, bu taylı Azərbaycanı bir görməkdir.\nÇıxışlardan sonra yaradıcılıq gecəsi tanınmış incəsənət ustalarının iştirakı ilə konsert proqramı ilə davam etdirildi.


Qəbristan mahalı — Vikipediya\nQəbiristan mahalı — Şirvan xanlığının inzibati ərazilərindən biri.\nMahalın adı çox güman ki "məzarlıq" mənasındakı "qəbristan / qəbiristan" sözüylə əlaqəli deyil - adın kökündə "gəbr" sözü durur ki, əvvəllər, ilkin olaraq "atəşpərəst", daha sonralar isə "qeyri-müsəlman", həmçinin "kafir" mənalarını qazanmışdır. Azərbaycan dilindəki "gavur" sözü də elə həmin "gəbr" sözündən qaynaqlanır.\nVaxtilə Orta Şərqin müsəlman əhalisi arasında həmin qeyri-müsəlman əhalinin yığcam şəkildə, müsəlmanlardan nisbətən aralıda yaşadıqları yerlər üçün "gəbristan" adı istifadə edilirdi. Fərziyyə etmək olar ki, ola bilsin elə Qobustan adı da əslində bu ifadədən yaranıb.\nQobustan, Şamaxı, Hacıqabul, Göyçay və Ağsu rayonlarının ərazisindəki obaları əhatə etmişdir.\nMahalın naibi Məlik Baxış idi.\n1821-ci ildə 27 obada (Ərəbqədim, Ərəbbalaoğlan, Şıx Zahirli Çul, Şıx Zahirli Şəkər, Kəlağaylı / Kalağaylı, Xilə / Əmircan, Təklə Səfi, Yekəxana Talıb, Qaracagözlü, Ərəbcəbrəli, Təklə Hacı Məmməd Hüseyn, Cəmcəmli, Kürdəmiç / Kürdəmiş, Ərəbşahverdi, Təklə Mirzəbaba, Mərəzəli, Kürkəndi, Qurbançı, Təsin, Yekəxana İbrahim, Həmyə / Həmyəli, Xıdırlı, Şorbaçı, Siyəzənli, Poladlı, Çaylı, Udulu) 1172 ailə yaşayırdı.\nQəbiristan mahalının sakinləri əkinçilik və maldarlıqla məşğul olurdular.\nMənbə — "https://az.wikipedia.org/w/index.php?title=Qəbristan_mahalı&oldid=5869264"\nBu səhifə sonuncu dəfə 27 mart 2021 21:28 tarixində redaktə edilib.


Ağstafada top mərmisi tapılıb -\nAvqustun 27-də saat 16:37-də Daxili İşlər Nazirliyinin 102 Zəng Mərkəzi Xidmətindən Azərbaycan Respublikası Ərazilərinin Minalardan Təmizlənməsi üzrə Milli Agentliyə (ANAMA) Ağstafada yerləşən “İdeal” mebel salonunun yaxınlığında mərminin tapılması barədə məlumat daxil olub.\nANAMA-dan AZƏRTAC-a bildiriblər ki, məlumata əsasən agentliyin xüsusi mobil çevik əməliyyat qrupunun və Ağstafa Rayon Polis Şöbəsinin əməkdaşları dərhal “İdeal” mebel salonunun yerləşdiyi Ağstafa şəhərinin Heydər Əliyev prospekti 93 ünvanına göndərilib.\nƏrazidə məişət tullantıları sahəsinə baxış keçirilib. Təhlükəsizliyi təmin etmək məqsədilə ərazi polis tərəfindən əhatəyə alınıb. Agentliyin mütəxəssisləri tərəfindən aparılan təxirəsalınmaz əməliyyat-axtarış tədbirləri nəticəsində tərkibində heç bir partlayıcı maddə olmayan bir ədəd 85 millimetrlik top mərmisi (O-365) aşkarlanıb. Həmin sursat götürülərək agentliyin mərkəzi məhvetmə ərazisinə daşınıb.\nMərminin tapıldığı yerin ətrafında 110 kvadratmetr əraziyə baxış keçirilib, əlavə təhlükəli əşya və qurğu aşkarlanmayıb.\nAzərbaycanın coğrafi obyekt adları tədqiq olunur


"PUTİN QARIŞMASAYDI, AZƏRBAYCAN..." - Hərbi cani Koçaryanın Rusiyanı ifşa edən açıqlamaları | AzPolitika — onlayn siyasi-ictimai qəzet\n“ƏLİYEV BU AXMAĞI BARMAĞINA DOLADI...” – “O liftdəki görüşü xatırlayırsınız?” 12 İyun, 2021\nHAKİMƏ QƏRARINI GERİ OXUTDURAN “QƏHRƏMAN”... – Və məhkəmələrimizin bitməyən rəzaləti 11 İyun, 2021\nZİYA MƏMMƏDOV VƏ ƏSGƏROV 100 MİLYON DOLLAR RÜŞVƏT ALIB? - “Otkat”ı ötürən menecerə rəsmi ittiham irəli sürüldü 10 İyun, 2021\n"PUTİN QARIŞMASAYDI, AZƏRBAYCAN..." - Hərbi cani Koçaryanın Rusiyanı ifşa edən açıqlamaları\nDərc olunub: 07/04/2021 - 00:07\nErmənistanın ikinci Prezidenti, hərbi cani Robert Koçaryan Rusiya 1-ci televiziya kanalının "Pozner" proqramı efirində Azərbaycanın düşməni olan jurnalist Vladimir Poznerə müsahibə verərkən Putinin İkinci Qarabağ Müharibəsində oynadığı rola işıq salıb.O, müharibə zamanı Rusiyanın Ermənistanı müdafiə etdiyini növbəti dəfə ifşa edib.\n"BBC Azərbaycanca"nın məlumatına görə Vladimir Pozner Koçaryana belə bir sual verib: "Demək olarmı ki, Rusiyanın iştirakı olmasaydı, çox güman ki, bu müharibə nəticəsində Azərbaycan Dağlıq Qarabağı bütövlükdə alacaqdı?"\nKoçaryanın sözlərinə görə, müharibəni tamam başqa şəraitdə dayandırmaq imkanı olub, lakin Ermənistan Baş naziri Nikol Paşinyan belə qərar üçün məsuliyyəti öz üzərinə götürmək istəmədi...\n"Ağlı başında olan insan revanş haqqında düşünməz"\nKoçaryan deyib ki, Ermənistan ordusunun hazırkı vəziyyəti revanş haqqında düşünməyə imkan vermir.\nKoçaryan hesab edir ki, ən böyük təhdidi Ermənistan üçün Türkiyə kəsb edir.\nErmənistanın ikinci Prezidenti Robert Koçaryan iyunun 20-də keçirildiyi nəzərdə tutulan erkən parlament seçkilərində partiyalar bloku tərkibində iştirak edəcək.\nKoçaryan blokun hansı siyasi partiyalardan yaradılacağı barədə bir söz deməyib, lakin Ermənistan mediasında bu partiyalardan birinin - Daşnaksutyun Erməni İnqilabi Federasiyası olduğu barədə şayiələr yayılır.\nRoma 2021-04-07 13:08:35\nt.ədalət adı ilə yazana: Sizin şərhləri daim oxuyuram və əsasən razılaşıram, ancaq ermənilərin Putini cani, bizlərin isə "putin-putin" deməyimizin yəqin ki, əsasımız var. Bütün dünyanın bacarmadığı Putinlə deyirsən kəllələşək?..o ki, qaldı ermənilərin Putinlə münasibətinə bu çox dolaşıq qəliz məsələdir və burada da Putinin özfəaliyyəti inkar edilmir. Putin müharibə vaxtı ermənilərə silah verməsini etiraf etdi, sülhməramlı adı ilə Qarabağı məncə ələ keçirdi, yalandan da olsa özünü sülh elçisi kimi göstərmək istəyir və s. və i...\nXalq 2021-04-07 11:40:58\nsiz Türkiyəni özünüzə rəqib seçmisiniz, amma Türkiyə sizi özünə bir rəqib kimi tanımır. siz hara dünya nəhəngi Türkiyə hara.Türkiyə bir dəfə asqırsa siz bütün dünya xəritəsindən silinərsiniz. Bunu karapet qulağında sırğa et sal qulağına!\nt.ədalət 2021-04-07 02:56:37\nermənilər də Putinin caniliyini etiraf edir.Bizimkilər hələ də "putin-putin" deyire.


PYTHON MASAJI - MASAJ - SPA - GüNDƏLIK GECƏ - GöZƏLLIK AUTHORITY - SPA - 2019\nInstagramda Crazy Populyar olan Vurğulayıcı Sephora.com-da başlamışdır\nToyuq Saşimi Tərəfdaşdır və Bir Tədbirə sahib olmalıyıq\nBu "İnsan Ken Doll" 8 Rinoplasty sonra burundan nəfəs ala bilməz\n$ 2 Əczaçılıq Məhsulu Jordana Brewster Her Qəlyanaltıyı Hər Gecə Çıxarmaq üçün istifadə edir\nAlmaniyanın Dresden şəhərindəki Haar Mode komandası salonu, həqiqətən də yaxşı bir boyun masajı üçün off-the-radar sirrını tapdığını düşünür.\nBu bəzəkli əl işi deyil, bir "təlim keçmiş" python. Bir ilanda olduğu kimi.\nSalona görə və ilk UPI.com tərəfindən bildirilən Monty Python, masaj üçün müştərilərin boyunlarına yerləşdirilir. Salonun mülkiyyətçisi Frank Doehlen, "Cənubi Afrikaya səfərdə şahidi olmuş bir masaj texnikasından ilham almışdı" deyir.\nO həmçinin deyir ki, dörd ayaqlı ilanın 90 faizi əzələ olan bir bədən var, buna görə də o, mükəmməl maska.\nDoehlen yalnız təhlükəsiz olduğunu söyləyir, lakin o, masajların "yüksək tələbat" da olduğunu iddia edir və o, həftədə iki gün təklif edir. Aşağıda necə işlədiyini nəzərdən keçirin:\nSizi də bəyənirsiniz: Bir an əvvəl Stresdən xilas olmaq üçün 8 yol\nYüzünüzdə bir həcmdə itkisi düzəltməyə çalışırsınızsa, mikro-greftli yağ transferi, kiçik miqdarda yüzə yağ nəql edən bir üsul kömək edə bilər. "Micro-grefting yağ ən az travmatik cannula ilə yaxşı bir nəticə əldə edir, belə ki, yağ hüceyrələri pozmadan yatır", - Beverly Hills, CA, plastik cərrah Andrew Ordon, MD deyir. Daha ƏTraflı\n10 mart 2017-ci il saat 10:04 da caitin stickels (@caitinkitten) tərəfindən paylanan bir post PST Muses ən nadir yerlərdə bilər. Sietl bazasında model olan Caitin Stickels, Schmid-Fraccaro və ya Cat Eye Sindromu adlanan nadir bir xromosomal xəstəlik xüsusiyyətləri ilə anadan olan, onun moda sənayesinə yeni formal tətbiqi sosial media vasitəsilə başladı. Daha ƏTraflı\nStrobing-yapışdırıcı bir şey-ki-cəlbedici-makiyaj-bacarıqları çılpaqlığına gəldikdə, məni saya bilərsiniz. Bir təməl kölgə düzəltmək mənim üçün çətindir; əgər üstünə sadə bir qırmızı və ya bronzdan başqa bir şey əlavə etsəm, bu, açıq-aydın mürəkkəbdir. Belə ki, Au təbii Krem Bronza Stick ($ 32) gördüm zaman demək olar ki, dərhal boykot idi. Daha ƏTraflı\nƏgər bütün yeməklər içkisinə daxil olsaydınız, kombuçanı gördünüz. Bu fermentləşdirilmiş çay uzun müddətdir ki, sağlamlığını yaxşılaşdıran xüsusiyyətləri sayəsində sağlamlığa həssas bir dəstədir. (Bunlar arasında saç, zərif daşlar, dövriyyə məsələləri, menopozal simptomlar, həzm və qaraciyər problemləri ... bir xəstəlik adlandırılır və kombucha onu müalicə edəcəyini söyləmək üçün çox ehtimal var. Daha ƏTraflı\n24 İyul 2017-ci ildə M · A · C Cosmetics (@maccosmetics) tərəfindən paylaşılan bir post, PDT-də planladığınız planlara baxmayaraq, 29 iyul, bunu edəcəyiniz iş siyahısını əlavə edin: Bir MAC əksinə. Bunun səbəbi, Milli Rəng Günü Günü qeyd etməsində, MAC, pulsuz alış-veriş üçün lazımlı bir pomada vermək istəyir. Daha ƏTraflı\nToner və yüngül bir serum arasında bir yerə düşən essensiyalar bazarda başqa bir gözəllik məhsulu kimi deyil. Təbii maye, demək olar ki, hər cildin növü ilə uyğundur, onlar cildiniz üçün bir növ hazırlıq görürlər ki, dərinin cüzi bakımı rejimində daha sonra gələn maddələr daha yaxşı ala bilər. Daha ƏTraflı\nCopyright 2019 \_ ar.womanfitness.info \_ Bir Python Masajı Bu Saç Salonunda Populyar Bir Təklifdir


3 iyul, 2017 [22:12]\nÇexov, mən və İbrahim Nəbioğlunun gilyakiləri: Saxalin adasından gecikmiş xatirə-reportaj\n1984-cü ilin iyun ayında Moskvadan 8 saatlıq uçuşla gəldik Xabarovsk şəhərinə çatdıq. Uçağımız endi. Biz hava limanının qarşısındakı çəmənlikdə toplaşdıq. Kəndçimiz Dadaş kişinin oğlu Əmrahı da orda gördüm. Mən əsgər gedirdim, o qayıdırdı. Blaqoveşenskdən gəlmişdi. Burdan - Xabarovskdan Moskvaya, ordan da Bakıya uçacaqdı. 8 saat fasiləsiz uçuşdan sonra elə hala düşmüşdüm ki, Əmrahı birdən-birə tanıya bilmədim. Özümü də tanıya bilmirdim. Mən hardan hara gəlmişəm. Hələ bundan sonra iki saat Vladivostoka uçacaqdıq. Orda 4 ay Hərbi Təlim Mərkəzində (Serjant Məktəbində) təlim keçib rütbə alacaq, sonra da Uzaq Şərq Hərbi Dairəsinin məsuliyyət ərazisindəki hərbi hissələrdən birinə gedəcəkdik. Və məlum olacaqdı ki, "serjant Məktəbi"ndə qazaxıstanlı almanlardan - Ştadlerdən, Bekkerdən, Qırğızıstanda böyümüş koreyalı Sergey Kimdən və başqırd balası Maqasumovdan öyrəndiklərimizin heç birisi bizə lazım deyil.\nMən də aralarında olmaqla bir dəstə ayırıb aerodroma, ordan AN-24 tipli uçaqla Yujnosaxalinskə gəldik. Sonra da o dəstəni də bölüşdürdülər. Mən bir neçə qazaxla və Orenburqlu alman balası Sartisonla Saxalinin lap şimalına - Oxa şəhərinə gəldik. Burda hər şey mənim üçün yeni və çox şey təəccübləndirmişdi - it əti yeyən buryatlar, Oxa bazarında meyvə satan ağdamlı Valehlə qarşılaşmağım, baş leytenant Mozjuxinin arvadına hərbi yeməkxanada ad günü keçirməyi, içib dəmləşib "dembel"lərlə dalaşmağı və buna görə alay komandirindən 7 sutkalıq həbs alması, Tundrada dolaşan ağ ayılardan birinin divizionumuzun idman meydançasına qədər gəlib çıxmağı...\nBurda dayaz və dumduru Laquri çayında sayı-hesabı bilinməyən balıqları tutmaq üçün tor da lazım gəlmirdi; sadəcə, əlini suya salıb götürürdün. Heyrətamiz dərəcədə balıq bolluğu vardı. Və yadıma gəlir, o balıqların qarnını yarıb qırmızı kürünü böyük dəmir çəlləklərə necə doldururdular. Yalnız ikicə ay - o da bol yağışlı yay vardı. İki, ya üç həftə yandırıcı istilər. Sonra sonu görünməyən qış. İyulun əvvəlinə qədər kazarmanın (əsgər yataqxanasının) damını, qarşısındakı meydançanı, yolları qardan təmizləmək lazım gəlirdi. Bəzən qar o qədər yağırdı ki, səhər oyananda birmərtəbəli kazarmanın pəncərəsindən bayır görünmürdü. Qar uzun müddət qalırdı, axırda saralırdı. Gözümün gördüyünə inana bilmirdim az qala - qar xarab olurdu. Qara qurd düşürdü. Bəzi günlərdə - çovğun çox dəhşətli sürət yığanda kazarma vəziyyəti elan edilirdi və hərbi hissə ərazisində ən azı 3 nəfərlik qrup halında hərəkət etmək əmri qüvvəyə minirdi. Çovğun, dağıdıcı sürətlə əsən külək və 56 dərəcə şaxta təsəvvür edin. Burda nə yaz vardı, nə də payız. Oxa bölgəsində - Saxalinin ən şimal nöqtəsindəydik və demək olar ki, hər iki-üç həftədən bir zəlzələ ilə silkələnirdik. Hələ burası şükürlüydü; iki ay yarım Kurildə - Kunaşir adasında oldum. Orda bütün ada, indiki texnoloji dillə desək, davamlı vibrasiya rejimindəydi. Zəlzələ torpaqda nəhəng yarıqlar əmələ gətirirdi. Burda Oxada da - Laquru qəsəbəsində yaşayan eretik rusların, Stepan Bendera yanlısı kimi İvano-Frankovskdan, Çernovtsıdan, Lutskdan, Lvovdan... buralara sürgün edilmiş ukraynalıların, aborigen yaponların sərxoş xələfləri o yarıqlara düşüb əzilirdilər. Hətta deyilənə görə, ölənlər də vardı. Ona görə buranın sakinləri böyük metal xizəklərin üzərində taxtadan evlər tikib orda yaşayır, istədikləri zaman bu ev-xizəkləri K-700, yaxud DT-75 tipli traktorların arxasına qoşub başqa yerə sürüşdürürdülər. Əslində bir anlamda Laquri camaatına paxıllığım da tutmuşdu; evlərini lap çox uzağa olmasa da, bu bölgədə hara istəsələr, apara bilirdilər. Qalan məsələdə paxıllq edəsi bir şey yoxdu. Məsələn, burda araq içib dalaşmaq, iti xizəyə qoşub gəzintiyə çıxmaq, göbələk yığmağa gedərkən vaşaqlara nahar olmaq, göbələkdən zəhərlənmək, arvadı armaturla döymək, azyaşlı qız uşaqlarını motosikllə gəzdirmək, içib hasarın altında yıxılıb qalmaq və orada donmaq... adi haldı. Mən ilk dəfə Oxada, sonra da Kamçatka vilayətinin mərkəzi şəhəri olan Petropavlovsk-Kamçatskda payızın əvvəlindən küçələrə yoğun kəndirlər çəkildiyini görmüşdüm. Bu nə imiş sən demə. Yerli bir yaponun bizə "vəhşi dəniz" deyə tanıtdığı Oxot dənizindən və onun birləşdiyi Sakit Okeandan gələn qasırğalar elə güclü olurdu ki, insanlar bəzən dükana-bazara getməkdə çətinlik çəkirdilər - bu kəndirlərdən yapışıb hərəkət edirdilər ki, külək onları qaldırıb daşa-divara vurmasın.\nAnton Pavloviç Çüxov belə bir yerə - Saxalin adasına səfər etmiş və burada bir müddət yaşamışdı. Çexovdan fərqli olaraq mən bura könüllü gəlməmişdim; Şər İmperiyasının şərq qurtaracağında hava məkanını Amerika SR-71 təyyarələrinin kəşfiyyat uçuşlarından, yapon kreyserlərinin yaxın və orta mənzilli raketlərindən "qorumaq" üçün gəlmişdim. Mənim hərbi vəzifələrimdən biri də B-52 tipli amerikan bombardmançılarının hərəkət trayektoriyasını izləmək, planşet məlumatlarını radioteleqrafla qərargah mərkəzinə ötürmək idi. Allah göstərməsin, birdən o B-52 öz bomba yükünü tutaq ki, Moskalvo kəndi üzərində itirsə və bu, mənim diqqətimdən qaçsa, qanım getdi. Bir sözlə, 19 yaşlı qarabağlı balası Hava Hücumundan Müdafiə Qoşunlarının çavuşu olaraq iki superdövlət arasında geostrateji rəqabətin tam ortasında - Soyuq Müharibənin ən sərt hərbi-siyasi buzlağında qalmışdı. Çox ciddi bir yumordur, deyilmi?!\nMən burda evini hara istədi ora daşıyıb aparan Permli tatar Xakimova rast gəldim. Çexovun diqqətini isə gilyakilər cəlb edib. İbrahim Nəbioğlu da ayna.az-da onu yazmışdı ki, bu adamlar - gilyakilər dövlətin onlar üçün saldığı asfalt yolla getmirlər. Özlərinin açdığı çığırlarla, yollarla gedirlər. Çünki başqalarının çəkdiyi yol bəlli bir yerə çıxır. Ancaq sənin öz açdığın yolun səni hara aparacağını və nə ilə qarşılaşacağını da bilmirsən. Bu yol sənin öz başlanğıcındır, bu yol sənin sonuna qədər gedəcək. Sən dövlətin çəkdiyi asfaltla bəlli trayektoriya ilə hərəkət edirsənsə, gilyaki yolunu istənilən vaxt dəyişə, itirə, yenisini aça bilər. Çexovun Saxalindən öyrəndiyi və bizə də çatdırdığı yarımyabanı gilyaki məntiqi bizimkindən tamam fərqlidir. Burada bizlərdəki o "ortada yeyim, qıraqda gəzim", "yedir doyum-ört yatım" fəlsəfəsi keçmir. Buralarda insan özü ilə və təbiətin sərt üzü ilə burun-buruna yaşamaq zorundadır. Biz bu gün qlobal və məhəlli böhranların sərt burulğanına düşüb fırlanırıq. Bu durumdan "suda boğulanın xilası öz əlindədir" məntiqi ilə çıxmaq olar. Çağdaş innovasiyalar, texnoloji gəlişmə, informasiya erası, komfort-filan. Bunların arasına bir az da modern gilyaki məntiqi qoysaq necə olar görəsən?! Yox, "babam mənə kor deyib..." anlamında deyil, özümüz üçün, dünya üçün yeni yanaşmalar tapmaq, taleyimizin dalınca deyil, önündə getmək anlamında...\nBir az qəliz oldu deyəsən. Ancaq nə edəsən?! Mürəkkəb məsələlərin sadə həlli olmur axı! Hər bir halda sağ olun Anton Pavloviç, var olun gilyakilər, yaşa İbrahim Nəbioğlu!


Ən yaxşı oyunçulardan birindən Tarkovdan qaçış üçün 8 başlanğıc tövsiyəsi - andreas bertitsnone\nƏSas andreas bertits Ən yaxşı oyunçulardan birindən Tarkovdan qaçış üçün 8 başlanğıc tövsiyəsi\nƏn yaxşı oyunçulardan birindən Tarkovdan qaçış üçün 8 başlanğıc tövsiyəsi\nHardcore sağ qalma atıcısı Tarkovdan qaçış, xüsusilə yeni başlayanlar üçün kobud bir yerdir. Ən yaxşı oyunçulardan biri olan Sacriel, yeni başlayanlar üçün başlamasını bir az asanlaşdıracaq bir neçə tövsiyəni açıqladı.\nMəsləhətlər kimlərdir?? Bu kiçik bələdçi, ən yaxşı oyunçulardan biri və Escape of Tarkov'un ən böyük axınlarından biri olan Chris "Sacriel " Ball'dan. Bu, PUBG böyüdükdən və DayZ-in ilk günlərində (bağımsız versiyadan çox əvvəl) Çernarusda düşərgəçiləri təqib etməyi sevdiyi yerlərdə qazanmağı bacaran çox oyunçuya düşdü..\nTamamilə Tarkovdan Escape'ə fokuslanan ilk peşəkar oyunçulardan biri idi və o vaxtdan bəri bir çox azarkeşə və oyunçuya bu sərt atıcı haqqında ətraflı məlumat və tövsiyələr verdi..\nTarkovdan qaçmağa başlamağınız üçün 8 peşəkar məsləhət\nSacriel, Polygon-a verdiyi son bir reportajda, Tarkovdan Escape ilə əlaqədar bəzi oyunçuların oyuna daha yaxşı və daha sürətli girmək üçün diqqət yetirmələri lazım olduğunu izah etdi. Bunları aşağıda sizin üçün xülasə edirik.\nOyun haqqında daha çox bilmək istəyirsiniz? Sonra buraya baxın: Tarkovdan qaçış nədir və niyə birdən hamının xoşuna gəlir?\nOptimal qrup ölçüsü nədir?\nBaşlanğıcda qrup ölçüsü: Tarkovdan qaçış çox oyunculu bir atıcı olduğundan, tək və ya bir qrupda getməli olduğunuz sual ortaya çıxır. Və o zaman qrup nə qədər böyük olmalıdır?\nSacriel-in fikrincə, yeni oyunçular iki nəfərlik komandada fəaliyyət göstərməyə çalışmalıdırlar - ən azından xəritələri yaxşı bilməyincə və digər oyunçuları təsirli şəkildə pusquda saxlayana qədər..\nDaha çox təcrübəyə sahib qrup ölçüsü: Bir az məskunlaşan kimi 3 və ya 4 nəfərlik komandalarla yola da çıxa bilərsən. Ancaq xüsusilə başlanğıcda özünüzlə çox şeyiniz var, buna görə optimal qrupun sayı 2 nəfərdir.\nYeni başlayanlar əvvəlcə hansı satıcıya diqqət yetirməlidir??\nBu qaydada dilerlərdən keçməlisiniz: Yaxşı pul qazanmaq üçün terapevt üzərində konsentrə olmalı və əvvəlində ona satmalısınız. Ən yaxşı qiymətləri təklif edir, ancaq yalnız silah olmayan əşyaları - su, texniki hissələr və ya köpək etiketleri kimi məhsullar alır.\nSonra xizəklərə qaçmalı və orada satmalısan. Prinsipcə ən yaxşı ikinci qiymətə sahibdir, ancaq zireh və dəbilqə kimi yalnız xüsusi silah hissələri alır. Ancaq bütün silahları almır. Beləliklə, bir silahı ayıranda ondan maksimum dərəcədə faydalanırsınız.\nEtdiyiniz son şey Prapor-a qaçmaq və Skier-də qurtara bilmədiyiniz hər şeyi ona satmaqdır. Çünki erkən qonaqlar əldə etmək üçün Prapor səviyyəsini düzəltməlisiniz.\nBilmək lazımdır: Hər bir treyder onlar üçün tapşırıqları yerinə yetirərək, onlardan satın alaraq və öz əsas xarakterlərini düzəldərək səviyyəyə endirilə bilər.\nYeri gəlmişkən, maddi baxımdan bu maddə ilə maraqlandınız: Tarkovdan qaçış: Bu məhsulu tapsanız, pul artıq problem deyil\nBaşlanğıcda özünüzə hansı silahları almalısınız??\nSilah yoxdur: Sacriel, Tarkovdan Escape’də hər kəsdən üstün olan sehrli silahın, çox silahın olmadığını söyləyir. Məsələn, oyundakı AK-nin 500 versiyası kimi görünənlər arasındakı fərqlər olduqca azdır.\nBaşlanğıcda belə davam etməlisiniz: Başlamaq üçün, fürsət olarsa Scav oynamağın daha yaxşı olduğunu düşünür. Sonra bu kontekstdə əldə etdiyiniz pulsuz scav dişlilərini çıxarmağa çalışmalısınız. Bu scav dişli sonra növbəti PMC run üçün istifadə olunmalıdır. Silahları özünüz sınayın və sizin üçün ən uyğun olanı və oyun tərzinizi görün.\nDoğru silahı necə əldə etmək olar: Sonra basqında üstünlük verdiyiniz silah növlərini tapıb ikinci dərəcəli yuvada və ya cibinizdə oradan bərpa etməyə başlamalısınız..\nİlk silahlarınızla əlaqədar bir az daha çox yardıma ehtiyacınız varsa: Tarkovdan qaçış: Basqınlarınız üçün 3 yaxşı və ucuz silah yükləmə\nYeni başlayanlar üçün ən vacib kart nədir və nələrə diqqət etməlisiniz??\nBu ən vacib xəritə: Görüləsi əsas xəritələrdən biri də Gömrük xəritəsidir. Bu səbəbdən yeni oyunçuların bu xəritə ilə tez tanış olması çox vacibdir, ancaq təhlükəli də ola bilər.\nÇünki orada yanacaqdoldurma məntəqəsində və yataq otaqlarında (yataqxanalarda) kürü atan bir skav müdiri var. Bu da çox vaxt yüksək səviyyəli komandalar tərəfindən pula qarşı işlənir.\nBu şəkildə davam etməlisiniz: Matçın ilk yarısında, yeni bir oyunçu olaraq, dərhal çəmənliklərə çırpmaq istəmirsinizsə, xəritənin bu yerlərində sıxılmağınızdan çəkinməlisiniz..\nKvestlərin əksəriyyəti Dorms bölgəsi ətrafında fırlanır, buna görə də axtarışlarınızı reyddə nisbətən gec etməliyik. Əlavə olaraq, bu vaxta qədər yüksək səviyyəli heyət bəzən orada bütün qapıları sizin üçün açdı, beləliklə səfər sizin üçün daha rahat oldu.\nYeri gəlmişkən, Gömrük xəritəsi ilə bağlı daha vacib detalları burada tapa bilərsiniz: Tarkovdan qaçış: Gömrük ərazisi xəritəsi ilə bağlı hər şey - qənimət, kürü, taktika\nHeç vaxt tərk etməməli olduğunuz ən vacib avadanlıq nədir??\nBu 2 maddə mütləq olmalıdır: İndi səyahətlərinizdə demək olar ki, əvəzolunmaz hala gələn CMS (Cərrahi Dəst) və Survival Dəsti olan iki tibbi məhsul var..\nBuna görə vacibdirlər: Bədənin bir hissəsi əvvəllər 0 sağlamlığa çatmışsa, bir raundun qalan hissəsi üçün "ölü" idi və tamamilə ölmək istəmədiyiniz təqdirdə, çıxarma nöqtəsinə getmək lazım idi..\nBununla birlikdə, bu yeni tibbi məhsullar artıq "ölü" əzalarını yaxşılaşdırmağa imkan verir, buna görə də bu cür zədələrdən sonra da tam bir dövr etmə şansınız var.\nCMS daha kiçikdir və istifadəsi daha az vaxt tələb edir. Ancaq sağaldılmış ekstremite sağ qalma dəstinə nisbətən daha az sağlamlıq qazanır, bu da daha böyükdür və daha çox yer və vaxt tələb edir. Ancaq eyni zamanda qırıqları yaxşılaşdırır və sağalmış üzvi daha çox vuruş nöqtəsi ilə tərk edir.\nZireh və dəbilqə dedikdə, prioritetlər əvvəlində harada olmalıdır??\nBaşlanğıcda bilməlisən: Bədən zirehləri Tarkovdan qaçışda çox mürəkkəb bir mövzudur. Bu sistem çox genişdir, mərmi nüfuzetmə və zireh dəyərləri kimi çoxsaylı məqamları müqayisə edir və həqiqətən bu sistemdən tamamilə keçmək üçün çox vaxt lazımdır..\nBu belə işləyir: Zirehlərin 6 səviyyəsi var. Səviyyə nə qədər yüksəkdirsə, gələn ziyandan daha yaxşı qoruyur. Ancaq bu, heç də o qədər də sadə deyil.\nZireh səviyyələri 1-3 ümumiyyətlə az müdafiə təmin edir və oyunçuların istifadə etmək istədiyi həqiqətən güclü sursata qarşı sizə kömək etməyəcəkdir. Bununla birlikdə, sizi əksər A.I. scavlarına qarşı təsirli bir şəkildə qoruya biləcəklər.\nDigər tərəfdən zireh səviyyələri 4-6, sizi digər oyunçulardan daha yaxşı qoruyur, eyni zamanda çox pul tələb edirlər. Bu səbəbdən belə bir zirehdən istifadə etməyiniz tövsiyə olunur ki, mütləq itirmək istəmədiyiniz bir silahınız olsun - məsələn susdurulub, optik qoşmalarla təmin olunsun və ya başqa şəkildə təkmilləşdirilsin..\nHəm də vacibdir: Zirehin vəziyyəti də vacibdir. 10/10 (yeni şərt 75/75) davamlılığı olan 6-cı sinif yelek sizi səviyyə 6 zireh kimi qorumayacaq. Bu vəziyyətdə, səviyyə 6 yelek daha çox səviyyə 2 olan birinə bənzəyir.\nBu səhvdən çəkinin: Bir çox təzə oyunçu, ilk baxışdan əla görünən yüksək səviyyəli bir yelek almaqla səhv edir, lakin zirehləri demək olar ki, yararsız hala gətirən aşağı davamlılığı görməməzlikdən gəlir..\nNiyə səslərə və səs təbəqəsinə daha çox diqqət yetirməlisiniz?\nBu səbəbdən səslər çox vacibdir: Eşitdiyiniz və etdiyiniz səsləri tanımaq və anlamaq çox vaxt Tarkovdan Escape filmində həyatla ölüm arasında fərq yaradır.\nDiqqət yetirilməli bir çox səs var - Silah atəşindən gələn, ilk növbədə silah qaldırdığınızda meydana gələn və ya hərəkət etməsələr də oyunçudan gələn səslər. Bütün bunlar mövqeyinizi və ya həmkarınızın yerini göstərə bilər.\nBu detallara diqqət yetirin: Məsələn, komanda daxilində eşidilən səsləri tez bir zamanda çatdırmaq vacibdir. Sacriel "addımlar" sözünü standart olaraq təqdim etdi. Şübhəli bir səs eşidən kimi addımlar deyirsən və bütün komanda potensial düşmən səslərini tanımaq üçün dərhal dayanmalı olduğunu bilir..\nDigər oyunçulara pusqu qurmaq istəyirsinizsə silahınızı mümkün qədər tez hazır vəziyyətə gətirməyiniz də vacibdir - düşmənin qulağına gəlməzdən əvvəl.\nDöşəmənin fərqli xüsusiyyətləri də böyük rol oynayır. Fərqli örtüklər fərqli səs-küyə səbəb olur və müvafiq səslər fərqli məsafələrdə eşidilir. Məsələn, metal üzərində yavaş-yavaş gəzmək otların arasında sürətlə gəzməkdən daha yüksəkdir. Həqiqətən, qarşısını almaq mümkün olmadıqda BMT-yə qaçmalısınız.\nHəm də çox vacibdir: Xarakteriniz qulaqlıq taxırsa (ingame), bu onların səs eşitmə qabiliyyətini olduqca artıra bilər. Kiver və ya Kolpak kimi bəzi dəbilqələr öz növbəsində bu qabiliyyəti məhdudlaşdıra bilər. Bu səbəbdən bəzi oyunçular pusquya məhəl qoymamaqdansa, qorunmayan bir başı üstün tuturlar.\nBir çoxu çıxışdan bir az əvvəl tutulur. Bu barədə nə edə bilərsiniz?\nBu böyük problem: Xüsusilə başlanğıcda Tarkov Escape ilə ümumi bir problemdir. Həqiqətən yaxşı bir qaçış var, ancaq çıxışdan az əvvəl düşərgəçilər tərəfindən yaxalanırsan. Çox vaxt, əsas çıxarış nöqtələri düşərgə üçün istifadə olunur.\nProblemlə əlaqədar nə edə biləcəyiniz: Bununla birlikdə, "Fabrika Çıxış Açarı" olan oyunçuların da sərəncamında son bir neçə metrdə hücum riskinin az olduğu çox sayda başqa çıxarma nöqtəsi var..\nXəritədə sual işarələri olan çıxarış nöqtələri də var. Gömrük xəritəsində, digər şeylər arasında, RUAF və ya qaçaqmalçı qayıq nöqtəsidir. Bunlar da nisbətən nadir hallarda mühasirəyə alınır və tez-tez mövcud olub-olmadığına dair əyani göstəricilərə sahibdirlər. Məsələn, RUAF-da qaçaqmalçı qayığı üçün yanan bir tonqal üçün böyük bir işıqfor var.\nXəritədə mümkün hasilat nöqtələrini araşdırın və əsas hasilat nöqtəsinə getməyə qərar vermədən əvvəl alternativ nöqtələri tapmağa çalışın.\nUzun müddətdir Tarkovdan qaçmağın bir hissəsiniz? Yolda təzə oyunçulara hansı vacib tövsiyələr verərdiniz? Budur bizdən daha çox yeni başlayan məsləhətlər:\nƏvvəLki MəQalə CoD Black Ops Soyuq Müharibə: Çox oyunçunun təklif etdiyi budur - Açıqlanandan sonra bütün faktlar\nSonrakı MəQalə Yeni Free2Play MMORPG Bless Steam-da başlayır - İndiyə qədər belə getdi


Notariat xidmətləri "ASAN Kommunal"da - Azinforum.az İnformasiya Portalı\nAna səhifə / Şou Biznes / Notariat xidmətləri “ASAN Kommunal”da\nNotariat xidmətləri “ASAN Kommunal”da\n2 saylı “ASAN Kommunal” mərkəzində notariat xidmətləri göstərilir.\nASAN-dan verilən məlumata görə, artıq vətəndaşlar 2 saylı “ASAN Kommunal” mərkəzinə müraciət edərək Ədliyyə Nazirliyinin notariat xidmətlərindən də yararlana bilərlər.\nXidmətlərin “ASAN xidmət” mərkəzləri ilə yanaşı, 2 saylı “ASAN Kommunal” mərkəzində də təşkil olunmasının səbəbi Bakı Dəmir Yolu Vağzalında vətəndaş sıxlığı, sərnişinlər tərəfindən çoxsaylı müraciətlərin daxil olması və ən çox ehtiyacın bu xidmətlərə yaranmasıdır. Əsas məqsəd isə şəffaf, operativ, rahat, məsuliyyətli və nəzakətli prinsiplərə uyğun olaraq vətəndaşlara xidmət göstərmək və ən əsası vətəndaş məmnunluğuna nail olmaqdır.\nEyni zamanda, vətəndaşlar 2 saylı “ASAN Kommunal” mərkəzinə müraciət edərək, Daxili İşlər Nazirliyinin şəxsiyyət vəsiqələrinin verilməsi və dəyişdirilməsi, ümumvətəndaş pasportlarının verilməsi və dəyişdirilməsi, həmçinin, sürücülük vəsiqələrinin dəyişdirilməsi xidmətlərindən də yararlana bilərlər.\nQeyd edək ki, “ASAN Kommunal” mərkəzlərində vətəndaşlara “Azərişıq” ASC, “Azərsu” ASC və “Azəriqaz” İB-nin 45 növ xidməti təqdim olunur.\nÖncəki Maaş almayan güləşçilər narazıdır – Mətbuat konfransı keçirəcəklər\nNövbəti Abituriyentlərin nəzərinə – İxtisas seçimi başlayır


Tehrandan verilən mesajlar bundan ibarət idi ki…” – Fərid Şəfiyev | İnter Press\n23 Sentyabr 2021, 14:26\nSiyasi gündəmi zəbt etmiş yeni mövzu Azərbaycan-İran-Türkiyə ittifaqıdır.\nBu barədə ilk dəfə söz açan Bakıya 3 günlük səfərlə gəlmiş İran xarici işlər nazirinin müavini Məhəmməd Kazem Səccadpur olub.\nDaha sonra Beynəlxalq Münasibətlərin Təhlili Mərkəzinin İdarə Heyətinin sədri Fərid Şəfiyev öz “Twitter” hesabında üçtərəfli görüşü əks etdirən foto paylaşıb. Fotoda Fərid Şəfiyev, İRAM Mərkəzinin (Türkiyə) rəhbəri Hakkı Uyqur, Azərbaycan Prezidentinin köməkçisi Hikmət Hacıyev, İran xarici işlər nazirinin müavini Səccadpur və İslam Respublikasının Bakıdakı səfiri Abbas Musəvi əks olunublar.\nEyni zamanda, Nyu-Yorkda BMT Baş Assambleyasının 76-cı sessiyasının kuluarlarında görüşən Türkiyə xarici işlər naziri Mövlud Çavuşoğlu və İran xarici işlər naziri Hüseyn Əmir Abdullahian, Azərbaycan XİN rəhbəri Ceyhun Bayramov da daxil olmaqla, Tehranda üçtərfli görüşün keçirilməsi barədə razılığa gəliblər.\nBeynəlxalq Münasibətlərin Təhlili Mərkəzinin İdarə Heyətinin sədri Fərid Şəfiyev Yenisabah.az-a açıqlamasında Azərbaycan-İran-Türkiyə əməkdaşlığının perspektivlərini dəyərləndirib:\n“Ümumiyyətlə İran, Türkiyə və Azərbaycan regionun əsas ölkələrindən biridir. Türkiyə bizim yaxın müttəfiqimiz, İran isə qonşu dövlətdir. Türkiyə ilə olduğu kimi, İranla da ticarət və iqtisadi sahədə əlaqələrimiz var.\nAzərbaycanın baxışı bundan ibarətdir ki, İkinci Qarabağ müharibəsindən sonra müəyyən regional əməkdaşlıq çərçivəsi yaratmalıyıq və artıq Türkiyə ilə Azərbaycanın dövlət başçıları bölgə ölkələrinə “3+3” formulunu təqdim ediblər. Lakin bu formulun reallaşdırılması çətin məsələdir. Çünki Azərbaycan və Ermənistan arasından əlaqələr hələ ki, yoxdur, sülh sazişi imzalanmayıb, israrlı sülh təkliflərimiz İrəvanda rədd olunub. Digər tərəfdən, Gürcüstan və Rusiya arasında da Abxaziya və Cənubi Osetiya problemlərinə görə əlaqələr rəsmi səviyyədə demək olar ki, yoxdur.\nBuna görə də bu üçlü formula (Türkiyə-İran-Azərbaycan) strukturu vasitəsiylə əməkdaşlığı inkişaf etdirmək olar. Bizim əməkdaşlıq çərçivəsinə oxşar Türkiyə-Gürcüstan-Azərbaycan formulu da mövcuddur. Həmçinin nəqliyyatla bağlı İran-Azərbaycan-Rusiya əməkdaşlığı mövcuddur.\nTəbii ki, bu məsələləri müzakirə etdik və hesab edirəm ki, Türkiyə-Azərbaycan-İran əməkdaşlığını müəyyən bir formada həyata keçirdə bilərik.\nOnu da qeyd edim ki, İran XİN-in nümayəndə heyəti hazırda Bakıdadır və onlar bu gün Ağdama səfər edəcəklər. Həmçinin Azərbaycanı Qarabağ müharibəsində qələbə münasibəti ilə təbrik ediblər və verilən mesajlar bundan ibarət idi ki, İran Azərbaycanla əlaqələri üstün tutur və əməkdaşlıqda maraqlıdır”.\n28 Oktyabr 2021, 23:58\n28 Oktyabr 2021, 21:29


“CƏNNƏTƏ APARAN YOL” FİLMİNİN PRODÜSERLƏRİNƏ ETİRAZ MƏKTUBU GÖNDƏRİLİB | CBC.AZ\n“CƏNNƏTƏ APARAN YOL” FİLMİNİN PRODÜSERLƏRİNƏ ETİRAZ MƏKTUBU GÖNDƏRİLİB\nJan 05 2019 18:05\n“Azərbaycan Respublikasının Dağlıq Qarabağ bölgəsinin Azərbaycanlı İcması” İctimai Birliyi işğal olunmuş ərazilərdə çəkilən "Cənnətə aparan yol" adlı filminin prodüserlərinə etiraz məktubu ünvanlayıb. İcma sədri filmi ərsəyə gətirənlərin Ermənistanın hərbi təcavüzü nəticəsində Azərbaycan ərazilərinin işğal edilməsindən xəbərdar ola-ola bu cür addım atmasını şiddətlə qınayıb. Bildirib ki, BMT Təhlükəsizlik Şurasının dörd qətnaməsi Dağlıq Qarabağ bölgəsini Azərbaycanın ayrılmaz tərkib hissəsi kimi tanıyır və erməni qoşunlarının Azərbaycanın işğal olunmuş ərazilərindən təcili və qeyd-şərtsiz çıxarılmasını tələb edir. Bu tələb ATƏT, NATO, Qoşulmama Hərəkatı, Avropa Parlamenti, Avropa Şurası və digər beynəlxalq təşkilatların sənədlərində də təsdiqlənib.\nMəktubda Dağlıq Qarabağın azərbaycanlı icmasının 80 mindən çox üzvünün 30 ildən çox müddət ərzində məcburi köçkün vəziyyətində yaşamağa məcbur olması diqqətə çatdırılıb. Bildirilib ki, Ermənistan ordusunun 1992-ci ildə Xocalıda törətdiyi soyqırımı nəticəsində 613 nəfər xüsusi qəddarlıqla öldürülüb, onlardan 106-sı qadın, 63-ü uşaq və 70-i yaşlılar olub. İcma sədri film müəlliflərini işğalçılıq və separatizmin təşviq olunmasından çəkinməyə çağırıb.\nFilmin prodyusserləri Litvalı Kestutis Drazdauskas və Angelica Shullerdir. Bundan öncə də Kestutis Drazdauskas erməni rejissorları ilə sıx əməkdaşlıq edərək “Tevanik və Son Məskunlaşan” adlı filmlərin tanıdılmasında iştirak edib.


"İşəgötürənlər əməyin təhlükəsizliyinin təmin olunmasının mühümlüyünü başa düşməlidirlər": Əmək Müfəttişliyinin rəhbəri ilə müsahibə (video)\n"İşəgötürənlər əməyin təhlükəsizliyinin təmin olunmasının mühümlüyünü başa düşməlidirlər": Əmək Müfəttişliyinin rəhbəri ilə müsahibə (video)\nBiznes və iqtisadiyyat xəbərləri 2 Oktyabr 2007 18:28 (UTC+04:00)\nAzərbaycan, Bakı/ Trend , müxbir Ü.İsmayılova/Avqustun 28-də Bakıda 16 mərtəbəli binanın gözlənilmədən uçmasından sonra, Azərbaycan prezidenti tikinti sahəsində dövlət nəzarətinin gücləndirilməsi barədə fərman verib.\nAzərbaycanın Əmək və Əhalinin Sosial Müdafiəsi nazirliyi yanında Əmək Müfəttişliyi tikinti obyektlərində texniki təhlükəsizlik qaydalarının pozulması hallarının aşkar olunması və işçilərin əmək müqavilələrinin mövcud olması istiqamətində yoxlamaları fəallaşdırıb.\nƏmək Müfəttişliyinin rəhbəri Nəbi Şükürlü ilə Trend ın müsahibəsi.\n- Son ay ərzində Əmək Müfəttişliyi nə qədər yoxlama aparıb?\n- Əmək müfəttişliyi Azərbaycanda fəaliyyət göstərən təqribən 900 tikinti şirkətindən 59-da yoxlamalar aparıb.Texniki təhlükəsizlik qaydalarının pozulmasına görə, Əmək Müfəttişliyi tərəfindən altı tikinti şirkətinin obyektlərində (Yuksel Insaat, Star-M, Nes MMC, Kapitol, Dizayn MTK və Inam-Bayram MMC) işlər dayandırılıb. Yuksel Insaat şirkətinin sınaq müddəti başa çatıb və dünən şirkətin rəhbəri oktyabrın 7-nə qədər bizdən əlavə vaxt istəyib.\nBununla yanaşı, Müfəttişlik yeddi daş karxanasında (Ferhad, Gunes, Nurlan LTD, Serq Ecemi, Viles, Gulbext, Gunay) işləri dayandırıb. Cəmi 74 daş karxanası yoxlanılıb.\n- Müfəttişlik tikinti şirkətlərinin işçiləri ilə əmək müqavilələrinin bağlanılmasına nail olubmu?\n- Son ay ərzində Müfəttişlik 1630 müqavilənin imzalanmasına nail olub ki, bu da səkkiz ayın göstəricisinə bərabərdir.\nMüfəttişliyin müdaxiləsindən sonra 3300-dən çox müqavilə yenilənib. Bu sənədlərdə əvvəllər minimum əmək haqqı göstərilmişdi. Yenilənən müqavilələrdə tikinti sahəsindəki orta əmək haqqı əks olunub ki, bu da Vergilər Nazirliyi və Sosial Müdafiə Fonduna köçürmələrin düzgünlüyünə yardım edir.\n- Müfəttişliyin tikiknti obyektlərində reydlər apardığı və işləri dayandırdığı prosedurla bağlı danışmağınızı xahiş edirik.\n- Müfəttişliyin əməkdaşları tikinti obyektlərində yoxlamalar aparır, aşkar olunmuş çatışmazlıqlar əsasında akt tərtib edirlər və müfəttişliyin rəhbərinə təqdim edirlər. Müfəttişliyin rəhbəri cəza barədə qərar qəbul edir. Cəza - ya 99 manat cərimdəir, yaxud da tikinti şirkətinin normal əmək şəraiti yaratması üçün tələb olunan müddətdə - 5 gündən 20 günə qədər işlərin dayandırılmasıdır.\nŞirkət üçün müəyyən olunmuş bu müddət ərazizndə müfəttişliyin əməkdaşı mütəmadi olaraq tikintiyə baxış keçirir və vəziyyət barədə müfəttişliyin rəhbərinə məruzə edir. Müfəttişlik rəhbəri mütəmadi olaraq ölkənin tikinti sahəsində işçilərin vəziyyətilə bağlı əmək naziri qarşısında hesabat verir.\nƏgər təkrar xəbərdarlıqdan sonra şirkət onun üçün müəyyən olunmuş normalara tabe olmursa, Müfəttişlik prokurorluğa müraciət edir.\n- Əmək Müfəttişliyi tərəfindən aşkar olunmuş pozuntuları vaxtında həll edə bilməyən şirkətlərə hansı sanksiyalar tətbiq olunacaq?\n- Əmək Müfəttişliyi hazırkı 99 manatlıq cərimənin artırılması istiqamətində təklif hazırlayaraq, Azərbaycanın Nazirlər Kabinetinə ünvanlayıb. Lakin Müfəttişliyin məqsədi cəriməni artırmaq deyil, işəgötürənlərə, əməyin təhlükəsizliyinin təmin olunmasının mühümlüyünü başa salmaqdır.


525-ci Qəzet - Yaddaqalan mədəniyyət hadisəsi: X Qəbələ Beynəlxalq Musiqi Festivalı\nYaddaqalan mədəniyyət hadisəsi: X Qəbələ Beynəlxalq Musiqi Festivalı\nAvqustun 7-də Heydər Əliyev Fondunun təşkilatçılığı, “Gilan Holdinq”in dəstəyi ilə keçirilən X Qəbələ Beynəlxalq Musiqi Festivalının möhtəşəm bağlanış mərasimi və yekun konserti baş tutdu.\nBakıdan dəvət olunan bir qrup jurnalistlə qatıldığımız yekun tədbir özünün yüksək təşkilatçılığı, bir-birindən maraqlı proqramı və səslənən ecazkar musiqi nömrələri ilə uzun müddət xatirəmizdən silinməyəcək iz qoydu.\nÖncə xatırlatmaqda fayda var ki, Heydər Əliyev Fondu Qəbələ şəhərində Beynəlxalq musiqi festivalını 2009-cu ildən başlayaraq hər il keçirir. Birinci Qəbələ Beynəlxalq musiqi festivalında dünyanın 16 ölkəsindən - ABŞ-dan, Fransadan, İsraildən, Meksikadan, Polşadan, Rusiyadan, İtaliyadan, İspaniyadan və digər ölkələrdən gəlmiş tanınmış musiqiçilər iştirak etmişdilər. Beynəlxalq musiqi festivalı çərçivəsində gənc pianoçuların müsabiqəsi də keçirilib və Azərbaycan, Rusiya, Xorvatiya və Yaponiyanı təmsil edən 5 pianoçunun mübarizəsində Rusiya pianoçusu İlya Maksimov müsabiqənin ən yüksək mükafatına - “Qran-pri”yə sahib olub. Finalda mübarizə aparan digər gənc pianoçulardan xorvatiyalı Qoran Filipets birinci, rusiyalı Aleksandr Yakovlev ikinci, azərbaycanlı Toğrul Hüseynli dördüncü və yaponiyalı Şimomura Misako beşinci mükafata layiq görülüblər. Həmçinin Azərbaycan bəstəkarlarının əsərlərini ən yaxşı ifa etmək nominasiyası üzrə mükafata Nərgiz Kəngərli və Nataliya Landfed (ABŞ) layiq görülüblər.\n2010-2015-ci illərdə keçirilən Qəbələ Beynəlxalq musiqi festivalları çərçivəsində gənc pianoçuların beynəlxalq müsabiqəsi, muğam, klassik, kamera, caz, vokal musiqisi konsertləri təşkil olunub. Festivallarda dünyanın bir çox ölkələrindən tanınmış musiqiçilər, dünya şöhrətli simfonik və filarmonik orkestrlər çıxış ediblər.\nX Qəbələ Beynəlxalq Musiqi Festivalı Heydər Əliyev Fondunun təşkilatçılığı ilə iyulun 30-da rəsmi açılış mərasimi ilə öz işinə başlamışdı. Festivalın istər ölkə, istərsə də xarici mediadakı əksi onu göstərdi ki, gözəl ənənəyə çevrilən festival bu dəfə də öz möhtəşəmliyi ilə musiqi dünyasının diqqətini Qəbələyə cəlb edə bildi. Doqquz gün davam edən musiqi bayramında Rusiya, İsrail, ABŞ, İsveçrə, Avstriya, Kuba, Macarıstan, Türkiyə, İspaniya, İtaliya, Gürcüstan kimi ölkələrdən dünya şöhrətli dirijor, ifaçı və kollektivlər, həmçinin Azərbaycanın tanınmış musiqi kollektivləri iştirak etdilər.\nFestivalın açılış mərasimində iştirak edən Mədəniyyət naziri Əbülfəs Qarayev jurnalistlərə müsahibəsində bu cür tədbirlərin keçirilməsinin Azərbaycan mədəniyyəti və musiqisi üçün önəmindən bəhs etmiş, Heydər Əliyev Fondunun, xüsusən onun prezidenti Mehriban Əliyevanın ölkəmizin mədəni irsinin qorunmasında və dünya miqyasında təbliğ edilməsindəki rolunu yüksək qiymətləndirmişdi: “İldən-ilə bu festivalın səviyyəsi, tamaşaçılar tərəfindən ona göstərilən diqqət və maraq artmaqdadır. İlk illərdə bu təşəbbüs irəli sürülərkən kimsə düşünmürdü ki, dünya musiqisi cədvəlində Qəbələ adı belə möhkəm həkk olunaraq böyük tamaşaçı auditoriyasının diqqətini çəkəcək.\nÖtən illər ərzində şəxsən Azərbaycan Respublikasının Birinci vitse-prezidenti, Heydər Əliyev Fondunun prezidenti Mehriban Əliyevanın himayəsi, dəstəyi və təşkilatçılığı sayəsində dünya miqyasında ən tanınmış musiqi kollektivlərinin Qəbələyə gəlməsinə imkan yaranıb. İngiltərə, CAR, İsrail, Rusiya, Fransa, İtaliya və digər ölkələrin aparıcı musiqi kollektivləri Qəbələyə gəlib. Hesab edirəm ki, bu, öz-özlüyündə bir göstəricidir. İlbəil genişlənən beynəlxalq auditoriya məhz Qəbələyə mədəni turizm məqsədləri üçün gəlməkdədir və bu, bizi olduqca sevindirir”.\nFestivalın davam etdiyi doqquz gün ərzində bu musiqi bayramını izləmək üçün həm ölkəmizin bölgələrindən, həm də xarici ölkələrdən Qəbələyə çoxlu musiqi həvəskarı gəlmişdi. Klassik musiqi əsərlərini mükəmməl ifada canlı dinləmək imkanı əldə edən tamaşaçıların bundan böyük zövq aldığı tədbirin son günündə də özünü göstərməkdə idi. Heydər Əliyev Fondunun təşkilatçılığı ilə keçirilən bu festival onu da təsdiqlədi ki, Azərbaycan Qərb ilə Şərqin mədəni dəyərlərini eyni dərəcədə, həm də çox mükəmməl formada təqdim etməyi bacaran nadir məkandır.\nOlduqca zəngin və rəngarəng proqramda təşkil olunmuş festivalın davam etdiyi günlərdə yerli musiqisevərlər və şəhərin qonaqları Üzeyir Hacıbəyli adına B akı Musiqi Akademiyasının tələbə simfonik, Azərbaycan dövlət simfonik orkestrlərinin, Kubanın “Jovanes Clasicos Del Son” qrupunun, İsrailin virtuoz pianoçularının, “Muğam” instrumental ansamblının müşayiəti ilə Azərbaycanın gənc muğam ifaçılarının, Bakı Musiqi Akademiyasının “Baku Chamber Orchestra” kamera orkestrinin, Xalq artisti, virtuoz qarmon ifaçısı Ənvər Sadıqovun rəhbərliyi ilə “Qaytağı” instrumental ansamblının, Macarıstandan gəlmiş “Budapeşt Gypsy Band” musiqi qrupunun, “Clarte” klarnet kvartetinin, İsrailin dünya şöhrətli Yerusəlim simfonik orkestrinin, Gürcüstanın Tbilisi “Big Band” orkestrinin konsertlərini izləmək imkanı əldə etdilər. Festivalın konsertlərindən biri dahi Azərbaycan bəstəkarı Qara Qarayevin 100 illik yubileyinə həsr olundu. Qəbələ şəhərindəki Heydər Əliyev Konqres Mərkəzinin kamera zalında və açıq səhnədə, həmçinin rayon mədəniyyət mərkəzində keçirilən bu konsertləri minlərlə tamaşaçı böyük maraqla izləyirdi.\nHəmin gün, yəni avqustun 7-də bağlanış mərasiminə saatlar qalmış “Qəbələnd” istirahət mərkəzində yaradılmış “X Qəbələ Beynəlxalq Musiqi Festivalı Fun zona” ilə tanış olduq. Burada əsl bayram ab-havası hökm sürürdü. Müxtəlif musiqilər, əyləncəli oyunlar, ayrı-ayrı yerlərdə nümayiş olunan musiqiçilərin böyük rəsmləri, insanlarla bilavasitə ünsiyyət səmimi şərait yaratmışdı. Burada diqqətimizi çəkən əsas nüans isə canlı heykəllər idi. Dörd nəfər - iki oğlan, iki qızdan ibarət canlı heykəllər hərəsi bir musiqi alətini nümayiş etdirirdi. Əsasən uşaqları sevindirən bu məzəli personajlar həm də musiqi festivalının rəmzləri kimi də maraq doğururdu.\nNəhayət, hamımızın gözlədiyi an-bağlanış mərasiminin vaxtı gəlib çatdı. Qəbələ Mədəniyyət Mərkəzinin böyük zalında baş tutan mərasim hələ ilk dəqiqələrdən sevincimizə səbəb olur. Çünki konsertin başlamağına hələ dəqiqələr qalmış bütün zal dolmuşdu, hətta nəzarətçilər əlavə stullar belə yerləşdirməli olmuşdular. Xalqımızın klassik musiqiyə marağı və sevgisi hamımızı məmnun etmişdi.\nİsrailin Azərbaycandakı səfiri, millət vəkilləri, tanınmış mədəniyyət və incəsənət nümayəndələri, festivalın təşkilatçı qurumlarının təmsilçiləri, yerli musiqisevərlər və şəhərin qonaqlarının qatıldığı bağlanış mərasimində Yerusəlim simfonik orkestrinin müşayiəti ilə tamaşaçılara “Viva opera” konsert proqramı təqdim olundu.\nTanınmış ispan bəstəkarı Salvador Brotonsun dirijorluğu ilə keçən konsertdə C.Rossininin “Sevilya bərbəri” operasından uvertüra və Don Bazilionun ariyası, C.Puççininin “Canni Skikki” və “Toska” operalarından ariyalar, “Bohema” operasından Müzettanın valsı, “Manon Lesko” operasından Manonun ariyası və İntermezzo, V.A.Motsartın “Don Juan” operasından Leporellonun ariyası, Tserlina və Don Juanın dueti, C.Verdinin “Taleyin gücü”, “Don Karlos” və “Otello” operalarından ariyalar, J.Massnenin “Verter” operasından Verterin ariyası və dahi bəstəkar Üzeyir Hacıbəylinin “Koroğlu” operasından Koroğlunun ariyası ifa edildi.\nSolistlər Giorgi Çelidzenin (Gürcüstan), Elnarə Məmmədovanın, Adil Axundovun, Məhərrəm Hüseynovun, Kiara İsottonun (İtaliya), Mine Kurtoğlunun (Türkiyə) və Xalq artisti Samir Cəfərovun ifaları tamaşaçılar tərəfindən coşğun və sürəkli alqışlarla qarşılandı.\nKonsertin sonunda isə bütün solistlər birlikdə C.Verdinin “Traviata” operasından “Brindisi” ifa etdilər.\nBeynəlxalq festival çərçivəsində bir sıra tanınmış musiqiçilər təəssüratlarını bölüşərək, bu musiqi bayramının yüksək səviyyədə təşkil olunduğunu bildirib, yenidən bu füsunkar məkanda görüşmək arzularını dilə gətirdilər.\nQəbələ Beynəlxalq Musiqi Festivalının bədii rəhbəri, Üzeyir Hacıbəyli adına Bakı Musiqi Akademiyasının rektoru, Xalq artisti Fərhad Bədəlbəyli festivalla bağlı yüksək təəssüratlarını bölüşdü: “Qəbələ Beynəlxalq Musiqi Festivalı ildən-ilə böyüyən auditoriyası və ahəngdar musiqi keyfiyyəti ilə diqqəti cəlb edir. Azərbaycan həqiqətən öz zəngin tarixi və ənənələrinə görə dünyada gözəl ölkələrdən biridir. Artıq 10 ildir ki, Azərbaycanın dilbər guşəsi olan Qəbələdə keçirilən bu festival ölkəmizin musiqi ənənələrinin dünyada tanıdılması üçün çox yaxşı vasitədir.\nBütün jurnalistlərə festivalla bağlı yaxşı PR təşkil etdikləri üçün təşəkkür edirəm. Qeyd edim ki, festivalın proqramı çox maraqlı idi. Burada həm muğam, həm caz, həm də simfonik musiqi səsləndi. Bu gün bağlanış mərasimində isə ən gözəl əsərlər səslənib. Yerli icra başçısından, tamaşaçılardan razıyam. Kim istəyirdi gəlib, konsertləri izləyirdi. Bəziləri isə bəyənməyib gedirdi.\nTəbii ki, məcburiyyət yox idi, istəyənlər sonadək dinləyirdi. Burada əsas məsələ iki amildir - maarifçilik və kommersiyadan kənar festival keçirmək. Bildiyiniz kimi, bu festivala bilet satılmır. Festival çərçivəsində bəstəkarlar haqqında da məlumatlar verilib. İnşallah ki, gələn il yenə bu cür festival təşkil edəcəyik”.\nFestivalın bədii rəhbəri, İsrailin Yerusəlim simfonik orkestrinin dirijoru, dünya şöhrətli violonçel ifaçısı Dmitri Yablonski isə dedi ki, Qəbələ Beynəlxalq Musiqi Festivalı barədə təəssüratları bir neçə cümlə ilə ifadə etmək çox çətindir: “Təkcə onu qeyd edim ki, bu musiqi bayramı dünyada keçirilən festivallar içərisində öz yüksək təşkilatçılığı və səviyyəsi baxımından ön sıralarda yer alır. Qəbələ Festivalı Heydər Əliyev Fondunun ən möhtəşəm layihələrindən biridir, çox gözəl musiqi bayramıdır. Mən bu möhtəşəm musiqi layihəsini dəstəklədiyinə görə Fondun prezidenti, birinci xanım Mehriban Əliyevaya dərin təşəkkürümü bildirirəm”.\nAzərbaycan Dövlət Akademik Filarmoniyasının direktoru, Xalq artisti, pianoçu Murad Adıgözəlzadə isə açıqlamasında Qəbələdə ənənəvi olaraq keçirilən beynəlxalq musiqi festivalının Azərbaycanın mədəni həyatında əlamətdar hadisəyə çevrildiyini vurğuladı: “Bu festival musiqimizin dünyada tanıdılması və təbliği baxımından böyük rol oynayır. Festival günlərində Qəbələyə gələn xarici qonaqlar Azərbaycanın, onun bölgələrinin sürətli inkişafını öz gözləri ilə görür, xalqımızın adət-ənənələri, mədəniyyəti, musiqisi ilə yaxından tanış olurlar. Onların ölkəmiz haqqında təəssüratları daha da zənginləşir. Qəbələ Festivalı bu baxımdan da çox böyük əhəmiyyətə malikdir”.\nKubanın məşhur “Jovanes Clasicos Del Son” qrupunun rəhbəri Ernesto Reyes Proenza daha öncə də bu festivalda iştirak etdiyini və yenidən dəvət olunmaqlarından məmnunluğunu ifadə etdi: “Bu, qrupumuzun Qəbələyə ikinci səfəridir. İki il əvvəl də bu gözəl şəhərdə keçirilən festivalda iştirak etmişik. Həmin konsertdə tamaşaçıların Latın Amerikası ölkələri musiqisinə böyük maraq göstərdiklərinin şahidi olduq. Onlar bizim rəqqaslarla birlikdə rəqs etdilər, bizi ruhlandırdılar. Qrupumuz caz və digər musiqi janrlarının elementlərini bir araya gətirməklə, tamaşaçılara ənənəvi Kuba musiqisini müasir yanaşma ilə təqdim etdi. Güman edirik ki, konsert tamaşaçıların ürəyincə oldu. Yüksək səviyyədə təşkil edilən bu musiqi festivalı xalqlar arasında dostluq əlaqələrinin möhkəmlənməsinə töhfə verir. Əminəm ki, XI Qəbələ Beynəlxalq Musiqi Festivalında yenidən görüşəcəyik”.\nMöhtəşəm konsert proqramları, bir-birindən maraqlı musiqilərlə izləyicilərin könlünü oxşayan X Qəbələ Beynəlxalq Musiqi Festivalı möhtəşəm atəşfəşanlıqla başa çatdı.


Beynelxalq müşahideçi: “Narazı adamlara rast gelmedik” - Azadliq Xeber\nBeynelxalq müşahideçi: “Narazı adamlara rast gelmedik”\nBeynəlxalq müşahidəçi: “Narazı adamlara rast gəlmədik”\n01.11.2015 / 18:05 xeber –\n“Biz hər yerdə müşahidə edirik ki, seçki prosesi düzgün təşkil olunub”.\nAPA-nın APA-nın qərb bürosunun verdiyi məlumata görə, bunu Gəncədə seçki prosesini müşahidə edən Müstəqil Dövlətlər Birliyi Parlamentlərarası Assambleyasının (MDB PA) müşahidə missiyasının üzvü Valeri Çaynikov deyib.\nSeçki barədə təəssüratlarının yüksək olduğu deyən V. Çaynikov insanların məntəqələrə yüksək əhval-ruhiyyə ilə gəldiyini bildirib.\n“Çox xoşdur ki, insanlar öz ölkələrinin taleyini düşünürlər, gələcəyini daha işıqlı görmək istəyirlər. Hər yerdə seçki prosesinin düzgün təşkil olunduğunu müşahidə etdik. Əsas odur ki, seçki prosesində qanunun tələbləri, o cümlədən səsvermənin gizliliyi, vətəndaşların öz iradəsini ifadə etmək haqqı və seçki şəffaflığı təmin olunub”, – deyə o vurğulayıb.\nMDB PA müşahidə missiyasının digər üzvü Valeh Abbasov isə seçkilərin beynəlxalq standartlara uyğun keçirildiyini bildirib. O qeyd edib ki, seçkilərlə bağlı təşkilatçılıq işləri yüksək səviyyədədir: “Azərbaycanda seçki yüksəl səviyyədə təşkil olunub. Biz sizə qibtə edə bilərik, sizi təbrik edə bilərik. Seçki ilə bağlı qanunvercilik tam təmin olunub və heç bir qanun pozuntusu qeydə alınmayıb. Narazı adamlara rast gəlmədik”.


Məşədi İbad "Tarixi-Nadir"i niyə yarıyacan oxuya bilmişdi - ARAŞDIRMA\n25 Yanvar 2014 16:13\n2 Şərh Baxış: 5 256\n"Mən özüm "Tarixi-Nadir" kitabını yarıya qədər oxumuşam, amma sənin dilini anlamıram. Bu bisavadlar neyləsinlər?..". Dahi Üzeyir Hacıbəylinin "O olmasın, bu olsun" operettasında Məşədi İbadın dilindən deyilən bu sözlər sonradan məşhur zərbi-məsələ çevrildi. Adətən, nəyisə anlamayanda bu cümləni eşidirik. Həm bu zərb-məsəlin deyilmə səbəbi, həm də burada adı çəkilən "Tarixi Nadir" əsəri bu gün də çoxlarının maraq dairəsindədir.\nModern.az əməkdaşının apardığı bu kiçik araşdırmada da məhz bu iki məsələyə toxunub.\nBelə bir kitab olubmu?\nKitabın tapılan nüsxələrinin hamısını birləşdirən iki ortaq cəhət var: onun Mirzə Mehdi xan tərəfindən yazılması və dil üslubu, ibarələrin qəlizliyi. Təbii ki, müəllif eynidirsə, mətnlər də eyni olacaq. Amma "Tarixi Nadir"in elə mətnləri var ki, orada süjet xətti və tarixi hadisələrin göstəriciləri tam başqadır. 1737-47-ci illərdə hakimiyyətdə olan Nadir şah tarixin də ziddiyyətli şəxslərindən olub. Buna baxmayaraq, bu əsərin müəllifi Mirzə Mehdi xan Nadir şahın şəxsi tarixçisi kimi onun bütün döyüşlərini, islahatlarını, məktublarını və digər bu kimi nəsnələri tam dəqiqliyi ilə köçürüb. Lakin tarixin təhrifi yenə də öz işini görüb. Əsərdə bir sıra tarixlər dəyişdirilib, hadisələr təhrif olunub. Amma bunların özü belə "Tarixi Nadir"in çətin dil üslubuna "xələl" gətirməyib.\nAzərbaycan Milli Elmlər Akademiyasının Məhəmməd Füzuli adına Əlyazmalar İnstitutunun direktor əvəzi, filologiya elmlər doktoru Paşa Əlioğlu da diqqət mərkəzinə məhz bunu çəkir:\n"İnstitutumuzda o kitabın nüsxələri çoxdur. Nəfisi xətti ilə yazılan da var. Elə nüsxə var ki, onun içində miniatürlərdən də istifadə edilib. Bu əsər farscadır. Onu Azərbaycan dilinə çevirmək o qədər də asan deyil. Çünki "münşaat dili" deyilən bir anlayış var. Bu həm də orta əsrlər Şərq nəsrinin dili kimi də qəbul olunub. Əsər o üslubda yazılıb. Ona görə bunu tərcümə etmək həddindən artıq çətindir".\nAmma Masallının Ərkivan kəndində yaşayan...\n...Məşədi İbaddan savadlı Məşədi Həmid kişi deyir ki, ən böyük arzularından biri o kitabların dilimizə çevrilməsidir. Belə ki, Ərkivan qəsəbəsinin Göllücümə kəndinin axundu olan bu şəxs kənddə ev-ev gəzərək köhnə qədim kitabları toplayıb. Zər qədrini də ki, ancaq zərgər bilər. Evlərdə toz basmış bu xəzinələri toplayarkən Məşədinin qarşısına "Tarixi Nadir" adlı kitab da çıxır. O, daha Məşədi İbad kimi eləmir, kitabı düz axıra qədər oxuyur. Axıra qədər deyəndə, yəni bütün 147 səhifəni mütaliə edir. Oxuyandan sonra görüb ki, dərsliklərdə yazılan Nadir şahın tarixi ilə bu "Tarixi Nadir" arasında elə də ciddi fərq yoxdur. Amma fərq yalnız tarixi faktların əksi baxımından gözə dəymir. İfadə isə tam başqadır.\n"Tarixi-Nadir" kitabının orijinal nüsxələrindən biri indi Masallı sakini Məşədi Həmid kişinin evində düz 40 ilə yaxındır ki, qorunur. Axundun dediyinə görə, "Tarixi Nadir" kitabını qonşu Bədəlan kəndindən olan yaşlı bir kitab təmirçisi satıb. O gündən bu günə kimi kitab Məşədinin ailəsində qorunur. 163 yaşlı kitab hicri qəməri tarixi ilə 1272 (1851)-ci il, şaban ayının 9-da çapdan çıxıb.\nBu kitab Nadir şahın 11 illik şahlıq dövründən bəhs edir. Kitabda İran şahı Nadir şahın vaxtından onun ətraf dövlətlərində baş verən müharibələr, onun özünün etdiyi müharibələr və qəribə hadisələr, eləcə də Azərbaycanla bağlı bəzi məqamlar, hətta İrəvan xanlığının Azərbaycan xanlıqlarından biri olması açıq-aşkar qeyd olunub.\nMəlum olduğu kimi, Nadir şahın həyat və fəaliyyətinə aid tarixi əsərin müəllifi Mirzə Mehdi xandır. Lakin Masallının Ərkivan kəndində yaşayan axundun əldə etdiyi "Tarix Nadir" kitabı Əmir Yusif Milani tərəfindən qələmə alınıb. Kitabın içində İran-Hindistan müharibəsi, şahın əyanları və alimlərlə görüşləri, səfərləri əks olunan şəkillər də var. Məşədi Həmid bu kitabı axıra qədər oxuyub.\nƏlyazmalar İnstitutunun direktor əvəzi Paşa Əlioğlu hətta onu yarıya qədər oxumağın böyük iş olduğunu deyir: Yəni kitab bu dərəcədə qəliz olub: "Onun yarımçıq halda, yaxud bir neçə səhifəlik nüsxələri ələ keçə bilər. Amma əsl "Tarixi Nadir" kitabı kifayət qədər iri həcmli bir əsərdir. Onu oxumaq hər adamın işi deyil. Bildiyimiz kimi o çox çətin bir dildə yazılıb. Orta əsrlərin Şərq poetik üslubunda yazılıb.\nFilmdə Məşədi İbadın "yarıya qədər oxumuşam" deməsi gülüş doğurur. Amma o əsəri yarıya qədər oxumağın özü belə böyük işdir. Çünki fars poetik dilinin bütün standartlarına cavab verən əsərdə cümlə səhifənin əvvəlində başlayıb axırında bitir".\nElədirsə, bəs Məşədi İbada niyə gülürdülər?\nO məşhur ifadə ki var, biz bu gün də ona gülürük, əslində tam ayrı bir məzmunda deyilib. Belə ki, qəzetçi Rzanın əcaib-qəraib çıxışından sonra ona bildirilən münasibətdə "Tarixi-Nadir" kitabının adı hallanır: "Mən özüm "Tarixi-Nadir" kitabını yarıya qədər oxumuşam, amma sənin dilini anlamıram. Bu bisavadlar neyləsinlər?"\nMənə inanmırsınızsa, Paşa Əlioğluna qulaq asın:\n"Üzeyir bəyin məşhur əsərindəki ifadə var - "Tarixi-Nadir"i yarıya qədər oxumaq. Onu yarıya qədər oxumaq da bir işdir. Özü də çətin bir iş. Çünki əsər elə bir üslubda yazılıb ki, onu nə indinin, nə də o vaxtın adamları asanlıqla oxuya bilərdilər. Üzeyir bəy orada tamam ayrı məsələlərə toxunub. Belə ki, o "Tarixi-Nadir"i yarıyacan oxumağı deyəndə heç də əsərin həcmini nəzərdə tutmurdu. O, bununla Məşədi İbadın köhnə təhsilin nümayəndəsi olduğunu göstərirdi. Çünki "Tarixi-Nadiri" oxumaq yalnız və yalnız köhnəliyin, köhnə təhsil və tədrisin işi sayılırdı. Həmin epizodda bildiyimiz kimi müasir təhsilin nümayəndələri oturub. Məşədi İbadın bunu deməsi onların arasında bir ziddiyyət yaradır. Mirzə Fətəli də bu kimi əsərlərə keçmişin qalıqları kimi baxırdı. Amma Üzeyir bəy obrazlılıqdan istifadə edərək fikrini ikinci mənada çatdırırdı. Axundov isə birbaşa mətləbi deyirdi. Üzeyir bəyin qəhrəmanının bu sözündəki gülüşün istiqaməti də tam fərqlidir. Bəlkə də Üzeyir bəy bir-iki səhifəni nəzərdə tutmayıb. O sırf bu məntiqdən məsələyə yanaşıb. Mirzə Mehdi xan elə belə adam deyildi. Dövrün çox tanınmış alimlərindən biri, Nadir şahın tarixçisi idi".\nP.S. Qayıdaq bu günümüzə... "Tarixi-Nadir"i yarıya qədər oxumaq məsələsi bu gün də gülüş obyektinə çevrilməkdədir. Guya ki, iki səhifə oxuyan Məşədi İbad özünün kifayət qədər ağıllı olmasını bildirir. Amma indi, deyəsən, heç "Tarixi-Nadir"dən iki cümlə oxuyan belə yoxdur.\nAnonim · 25 Yanvar 2014 16:4100\nqerb duwunce terzi guya ne verdi ki bize?mental deyerlerimizi itirmekle qaldiq\ntaleh · 15 Fevral 2016 13:4400\nBəs deyilənə görə "Tarixi Nadir" 3 səhifədən ibarət olub.


Ərdoğan: “Rusiya İŞİD-lə savaşmır… özünə məkan hazırlayır” | Sələf Xəbər\n“Sələf Xəbər” Sputnik.az-a istinadən bildirir ki, bunu Türkiyə Prezidenti Rəcəb Tayyib Ərdoğan söyləyib.\nÖtən gün İstanbulun Sultanəhməd meydanında baş verən partlayış dünya mətbuatında da geniş işıqlandırılıb.\nMənfur hücumdan sonra mətbuata açıqlama verən dövlət başçısı Rəcəb Tayyib Ərdoğan, İŞİD-lə PKK və PYD-ni eyni gördüklərini, hər üç terror təşkilatı ilə mübarizələrinin davam edəcəyini söyləyib.\nÇıxışının davamında Ərdoğan, İŞİD terror xəvaric qruplaşması ilə mübarizə apardıqlarını iddia edən Rusiya və İranın ünvanına da sərt ismarıc göndərib:\n“Rusiya İŞİD terror xəvaric qruplaşması ilə savaşmır. Onlara qarşı mübarizə aparmır. Tam əksinə, Rusiya hazırda Suriyanın şimalında butik Suriya dövləti qurmağa cəhd etməklə özünə məkan hazırlayır. Soydaşlarımızı, türkmən qardaşlarımızı bombalayır. Qaldı ki, İrana, bu ölkə məzhəbçiliyi yaymaqla, bölgədə fitnə çıxarmaqla məşğuldur. Və bu çox təhlükəlidir. Məhz öz çirkin niyyətini həyata keçirmək istəyən İran, Səudiyyə Ərəbistanı və körfəz ölkələri ilə münasibətləri gərginləşdirməyə can atır”.


Peyğəmbərin nəsihətləri » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 29-01-2014, 16:00\nSəs ver: İbn Abbas demişdir: "Bir gün Allah Elçisi -salləllahu aleyhi və səlləm - mənə buyurdu:\n"Oğul, gəl sənə bəzi şeyləri öyrədim. Allahıqoru, Allah da səni qorusun. Allahı qorusan, Onu\nqarşında taparsan. İstədikdə, yalnız Allahdanistə, kömək dilədikdə, yalnız Allahdan kömək dilə.\nBil ki, insanlar sənə fayda vermək üçün biryerə toplansalar belə, sənə Allahın yazdığından\nbaşqa bir fayda verə bilməzlər. Həmçinin sənəzərər vermək üçün bir yerə toplansalar belə,\nsənə Allahın yazdığından başqa bir zərər verəbilməzlər. Artıq qələmlər qaldırılmış və səhifələr qurumuşdur.\n” Əbu Hureyra rəvayət edir ki, bir dəfə bir nəfərPeyğəmbərin - salləllahu aleyhi və səlləm -\nyanına gəlib: "Mənə nəsihət et!” - dedi.\nPeyğəmbər buyurdu: "Qəzəblənmə!” Adamdediyini bir neçə dəfə təkrar etdi. Peyğəmbərbuyurdu: "Qəzəblənmə!” Abdullah ibn Amr ibn əl-As demişdir: "Muaz ibnCəbəl səfər etmək istədi və dedi: "Ey Allahın\npeyğəmbəri, mənə nəsihət et?”\nO buyurdu:"Allaha heç bir şeyi şərik qoşmadan ibadət et!”\nMuaz dedi: "Ey Allahın Peyğəmbəri, mənə yenənəsihət et!”\nO buyurdu: "Pislik etdikdə yaxşılıq et!” Muaz dedi: "Ey Allahın Elçisi, yenə nəsihət et!” O buyurdu: "Düz ol və əxlaqını gözəlləşdir!” Həmçinin, Peyğəmbər demişdir: "Harada olsanAllahdan qorx! Günah etdikdə ardınca yaxşılıq et ki, onu silsin və insanlarla gözəl əxlaqla davran!” Wiyinka


Baş Prokurorluğun 4 əməkdaşına general-mayor rütbəsi verildi\nAzərbaycan ordusunun silah arsenalına yeni daxil edilən zenit-raket divizionu kompleksi sınaqdan çıxarılıb\nƏli Həsənov: “Azərbaycanla Rusiya çox şeylə fəxr edə bilərlər”\nXəbər bülleteni № 10\nPrezident İlham Əliyev sentyabrın 30-da sərəncam imzalayaraq Baş Prokurorluğun 4 əməkdaşına III dərəcəli dövlət ədliyyə müşaviri (ədliyyə general-mayoru) ali xüsusi rütbəsi verib:\nRəcəbov Nazim Hafiz oğlu – Kadrlar İdarəsinin rəisi;\nAbbasov Elşən Akif oğlu – Milli Təhlükəsizlik və Fövqəladə Hallar Nazirlikləri, Dövlət Sərhəd Xidmətinin İstintaq, Təhqiqat və Əməliyyat-Axtarış Fəaliyyətində Qanunların İcrasına Nəzarət İdarəsinin rəisi;\nMəcidov Ramil Abbas oğlu – Ədliyyə və Vergilər Nazirlikləri, Dövlət Gömrük Komitəsinin İstintaq, Təhqiqat və Əməliyyat-Axtarış Fəaliyyətində Qanunların İcrasına Nəzarət İdarəsinin rəisi;\nMəmmədov Anar Rəhim oğlu – Müraciətlərə Baxılması İdarəsinin rəisi.\nDövlət başçısının digər sərəncamı ilə prokurorluğun bir qrup əməkdaşı təltif edilib. 4 nəfər “İgidliyə görə” medalı, 21 nəfər “Dövlət qulluğunda fərqlənməyə görə” medalı alıb.\nOktyabrın 1-i Azərbaycan Respublikası Prokurorluğu əməkdaşlarının peşə bayramıdır. Azərbaycanda prokurorluq orqanları 1 oktyabr 1918-ci ildə yaradılıb.\nHava Hücumundan Müdafiə Qoşunlarının silah arsenalına yeni daxil edilən “Buk-MB” zenit-raket divizionu komplekslərindən döyüş-sınaq atışları icra edilib. Sentyabrın 30-da müdafiə naziri Zakir Həsənovun rəhbərliyi ilə keçirilən atışlarda baş nazirin birinci müavini Yaqub Eyyubov da iştirak edib.\nMüdafiə Nazirliyinin mətbuat xidməti bildirir ki, mütəxəssislər zenit-raket kompleksinin döyüş düzülüşü, tərkibi, təyinatı, taktiki-texniki xüsusiyyətləri, məhv etmə zonası, digər parametrləri, eləcə də döyüş atışlarının keçirilməsinə ayrılmış güc və vasitələr, şəxsi heyət barədə məlumat verib.\nSonra praktiki atışlar yerinə yetirilib. Şərti düşmənin intensiv radioelektron və atəş təsiri şəraitində ballistik raketləri, alçaqdan uçan və aerodinamik hədəfləri imitasiya edən “Saman” tipli hədəflərin aşkarlanması, avtomatik izlənməyə götürülməsi, qərar qəbul edilməsi, onlara qarşı atəş açılması və idarə olunan zenit raketləri ilə hədəfin məhv edilməsi tapşırıqları həyata keçirilib.\nSentyabrın 30-u Yekaterinburqda VI Rusiya-Azərbaycan Regionlararası Forumunun yekunlarına dair sənəd imzalanıb. Sənədə Rusiya Federasiyasının iqtisadi inkişaf nazirinin müavini Aleksandr Tsıbulski ilə Azərbaycan Respublikasının iqtisadiyyat və sənaye nazirinin müavini Niyazi Səfərov qol çəkiblər.\nAzərbaycan prezidentinin ictimai-siyasi məsələlər üzrə köməkçisi Əli Həsənov yekun plenar iclasdakı çıxışında qeyd edib ki, VI Rusiya-Azərbaycan Regionlararası Forumu işgüzar və konstruktiv şəraitdə keçib, iki ölkənin qarşılıqlı fəaliyyətinin müxtəlif aspektlərini hərtərəfli müzakirə etmək, tərəfdaşlığın istiqamətlərini və mühüm sahələrini nəzərdən keçirmək mümkün olub: “Tədbir aydın şəkildə göstərdi ki, strateji tərəfdaşlıq münasibətlərinin möhkəmlənməsi iki dövlətin xarici siyasətinin prioritet istiqamətidir. Bu isə hər iki ölkənin və xalqın fundamental maraqlarına cavab verir”.\nPrezident Administrasiyasının rəsmisi onu da vurğulayıb ki, forum hər iki tərəfin bir-biri ilə daha fəal və sıx əməkdaşlıqda qətiyyətli olduğunu nümayiş etdirib: “Bizim qarşıya qoyulan məqsədlərə nail olmaq üçün böyük imkanlarımız var. Potensialımız və birgə işləmək səylərimiz isə tükənməzdir”.\nƏli Həsənov qeyd edib ki, qarşıda çox iş var: bunlar həm əmtəə dövriyyəsinin və investisiyaların artırılması, həm ticari-iqtisadi əlaqələrin ahəngləşdirilməsi, həm də mədəni mübadilənin yeni formalarının işlənib hazırlanması və bir çox digər məsələlərdir.\nAZƏRTAC-ın məlumatına görə, ikitərəfli münasibətlərə toxunan Əli Həsənov bildirib ki, Azərbaycanla Rusiya çox şeylə fəxr edə bilərlər: “Bu illər ərzində səmimiliyə və etimada əsaslanan möhkəm dostluq münasibətləri qurmaq mümkün olub. Rusiya Azərbaycanın xarici siyasətinin prioritetləri sırasında ənənəvi olaraq mühüm yer tutur və ölkələrimiz strateji tərəfdaşlardır”.\nBaş prokuror Zakir Qaralov rəsmi dövlət qəzeti “Azərbaycan”ın 1 oktyabr sayında məqalə ilə çıxış edib. Prokurorluğun kadr potensialından söz aşan Zakir Qaralov qeyd edir ki, 2002-ci ildən başlayaraq Tələbə Qəbulu üzrə Dövlət Komissiyası ilə əlaqəli şəkildə keçirilmiş 14 müsabiqə nəticəsində 631 gənc hüquqşünas prokurorluq orqanlarına qulluğa qəbul edilib, bu da prokurorluq işçilərinin 56 faizidir: “Müsabiqə yolu ilə işə qəbul olunan şəxslər prokurorluqda səmərəli fəaliyyət göstərib, onların müəyyən hissəsi irəli çəkilib, o cümlədən 31 nəfəri rəhbər vəzifələrə təyin edilib”.\nBaş prokuror yazır ki, 2014-cü il oktyabrın 1-dən indiyədək olan dövr ərzində prokurorluq orqanları üzrə icra və əmək intizamının tələblərini pozduqlarına və digər neqativ hallara yol verdiklərinə görə 66 əməkdaş intizam məsuliyyətinə cəlb edilib, onlardan 46 nəfərə şiddətli töhmət və töhmət elan edilib, 7 nəfər vəzifədən azad edilib, 3 nəfər xidmətlə bir araya sığmayan hərəkətlərə yol verdiklərinə görə prokurorluq orqanlarından xaric olunub”.\nZakir Qaralov vurğulayır ki, 2014-cü ilin birinci yarım ilində ölkə üzrə cəmi qeydiyyata alınmış cinayətlərin 80,1 faizinin açılması təmin olunmuşdu, cari ilin müvafiq dövründə bu rəqəm 84,8 olub.\nKorrupsiyaya qarşı mübarizə üzrə görülən tədbirlərdən söz açan baş prokuror yazır ki, Korrupsiyaya Qarşı Mübarizə Baş İdarəsi 326 cinayət xarakterli müraciət və məlumatı araşdırıb, onlardan 98-i mənimsəmə, 85-i dələduzluq, 57-si vəzifədən sui-istifadə etmə, 27-si saxta sənəddən istifadə etmə, 25-i rüşvət, 4-ü qanunsuz kredit alma, 3-ü vergi ödəməkdən yayınma, 3-ü qanunsuz sahibkarlıq, 1-i qaçaqmalçılıq, 1-i kompüter sisteminə qanunsuz daxil olma, 22-si isə digər cinayətlərlə əlaqədar olub: “İl ərzində keçirilmiş 10 əməliyyat tədbiri nəticəsində korrupsiya cinayəti törədən 12 şəxs cinayət başında yaxalanıb. 12 nəfər barəsində 11 cinayət işi isə əməliyyat şöbəsinin əməkdaşlarının apardığı araşdırma nəticəsində başlanıb.\n2014-cü il ərzində Korrupsiyaya Qarşı Mübarizə Baş İdarəsi 333 şəxs barəsində 206 cinayət işini baxılması üçün məhkəmələrə göndərib, həmin işlərdən 171 iş maddi ziyanla əlaqədar olub, vurulmuş 76 milyon manatdan yuxarı ziyanın 72 faizinin istintaq zamanı ödənilməsi təmin edilib.\n2015-cü ilin birinci yarım ili ərzində 95 cinayət xarakterli müraciət və məlumata baxılıb, onlardan da 14-ü rüşvət, 20-si vəzifədən sui-istifadə etmə, 30-u dələduzluq, 15-i mənimsəmə, 2-si saxta sənəddən istifadə etmə, 1-i saxta müflisləşmə, 3-ü qanunsuz sahibkarlıq, 1-i əmtəə nişanlarından qanunsuz istifadə, 5-i isə digər cinayətlərlə əlaqədar olub. Həmin müddət ərzində keçirilmiş 10 əməliyyat tədbiri nəticəsində korrupsiya cinayəti törədən 10 şəxs cinayət başında yaxalanıb, 5 nəfər barəsində 5 cinayət işi isə əməliyyat şöbəsinin əməkdaşlarının apardığı araşdırma nəticəsində başlanıb.\n2015-ci ilin birinci yarım ili ərzində Korrupsiyaya Qarşı Mübarizə Baş İdarəsində 270 cinayət işinin ibtidai araşdırması həyata keçirilib, həmin cinayət işləri əsasən mənimsəmə və israfetmə, dələduzluq, vəzifə səlahiyyətlərindən sui-istifadə etmə, rüşvət alma (passiv rüşvətxorluq), vəzifəli şəxsin səlahiyyətlərini mənimsəmə, vəzifə saxtakarlığı, saxta sənədlərdən istifadə etmə və digər faktlarla əlaqədar olub. Bu müddət ərzində 158 şəxs barəsində 99 cinayət işi baxılması üçün məhkəmələrə göndərilib”.


Postmüharibə mərhələsi: Azərbaycanın xarici siyasət kursunun əsas məqamları (II yazı) | Newtimes.az – Analitik-informasiya portalı\nBakı, 19 mart 2021 – Newtimes.az\nAzərbaycan müstəqil dövlət olaraq ardıcıllıqla həyata keçirdiyi siyasət nəticəsində Cənubi Qafqazda geosiyasi və geoiqtisadi reallığı dəyişməklə əhatəli bir prosesə təkan verdi. Yeni Azərbaycan Partiyasının (YAP) VII qurultayındakı nitqində bu məqam üzərində geniş dayanan İlham Əliyev Azərbaycan dövlətinin gələcək hədəfləri haqqında konkret fikir bildirdi. Prezident bəyan etdi ki, bütövlükdə region və o cümlədən Azərbaycan yeni dövrə qədəm qoyur. Bu mərhələnin öz tələbləri, problemləri və vəzifələri vardır. Dövlət başçısı onların öhdəsindən gəlmək üçün ölkə rəhbərliyinin tam hazır olduğunu da ifadə etdi. Həmin fikirlərin fonunda əhəmiyyətli tezislər irəli sürdü. Biz həmin tezislərin üzərində geniş təhlili dayanmağa ciddi ehtiyac görürük. Onlar faktiki olaraq bu mövzuya həsr edilmiş və birinci yazımızda ifadə edilən tezislərlə sıx bağlıdır.\nPandemiya dönəmi: Azərbaycan nümunəsi\nPrezident İlham Əliyev qurultaydakı nitqində təsadüfən müharibə dövründə Azərbaycanın apardığı siyasət üzərində dayanmayıb. Əksinə, burada çox düzgün və səmərəli yanaşma özünü göstərir.\nBirincisi, əsl müstəqil dövlətin siyasəti situasiyadan asılı olaraq xarakterini, prioritetlərini, strateji hədəfini və məqsədini dəyişməməlidir. Siyasi kurs ardıcıl, aydın məntiqli, sistemli və davamlı aparılmalıdır.\nİkincisi, Azərbaycanın müharibə dövründə tutduğu mövqenin postmüharibə dövründəki kursu ilə ziddiyyət təşkil etməməsi geosiyasi aspektdə vacib bir faktordur. Çünki bu o deməkdir ki, Azərbaycan müstəqil dövlət kimi tam formalaşıb və eyni zamanda, regionun lideri olmağa hazırdır.\nÜçüncüsü, Azərbaycan müharibə və postmüharibə mərhələlərində siyasi kursunda davamlı, qərarlı və strateji hədəflərə yönəlmiş dövlət kimi özünü təsdiq etməklə bütövlükdə bölgədə yeni geosiyasi, geoiqtisadi və humanitar mühitin yaradılmasında aparıcı rola iddiasını ortaya qoymuş olur.\nVurğulanan faktorlar səbəbindən Prezident İlham Əliyevin müharibə dövründə Azərbaycanın yeritdiyi siyasəti xatırlamasının qlobal miqyasda başqa bir əhəmiyyəti vardır. Bu, dördüncü məqamdır. Biz pandemiya şəraitində müstəqil dövlətin hansı mövqe tutması məsələsini vurğulayırıq.\nÖncə Henri Kissincerin bu məsələyə münasibətini xatırlamaq yerinə düşərdi. H.Kissincer əmindir ki, pandemiyalar uzunmüddətli olacaq. Bu isə o deməkdir ki, indiki pandemiya ümumi prosesin sadə bir fraqmentidir. Odur ki, dünya dövlətləri pandemiya fenomeninə qarşı birgə fəaliyyət göstərməlidirlər. Bu, dövlətin fərdi məsələsi statusunu aşaraq, beynəlxalq münasibətlər müstəvisində aktual problemlərdən birinə çevrilir. Və həmin məsələnin praktiki ilə yanaşı nəzəri aspekti də mövcuddur. Yəni praktikada uğur əldə etmək üçün səmərəli nəzəri kurs hazırlamaq lazımdır. Bu məqamda H.Kissincer pandemiya anlayışını genişləndirir və ona daha çox geosiyasi anlam verir. O yazır ki, kimyəvi və bioloji silahların hazırlanması imkanı həmişə dünya nizamı üçün ehtiyatlılıq məqamı olaraq qalacaq. Yəni burada güclü dövlətlərin davamlı olaraq silahlanmaq istəyi ilə yanaşı, radikal dairələrin həmin silahlara malik olması ehtimalını da nəzərə almağın lazımlığı vurğulanır.\nNəticədə dünyada xaos yarana bilər. Daha konkret desək, zəif dövlətlər dünya nizamına qeyri-müəyyənlik və risklər gətirərlər. Bunun qarşısını almaq üçün güclü dövlətlər inkişaf etməkdə olanlara yardım etməlidirlər.\nH.Kissincerin mövqeyinin özəlliyi ondan ibarətdir ki, o, xarici dəstəyin olmadığı halda inkişaf etməkdə olan ölkələrin öz daxili imkanları ilə xaosu dəf etmək imkanına malik olmadığını iddia edir (bax: Kissinger H.A. The Coronavirus Pandemic Will Forever Alter the World Order / "The Wall Street Journal", 3 aprel, 2020, s. 5).\nBuradan H.Kissincer iki nəticə çıxarır. Birincisi, yalnız Çini günahlandırmaqla məsələ həll edilə bilməz – bütün beynəlxalq ictimaiyyət pandemiyaya qarşı birləşməlidir; ikincisi, yalnız bu halda dayanıqlı beynəlxalq təhlükəsizlik sistemi yaratmaq mümkündür.\nBu tezislərin işığında Azərbaycan Prezidentinin müharibə dövründə və pandemiya şəraitində həyata keçirdiyi siyasəti ayrıca vurğulaması olduqca maraqlıdır. Azərbaycan üçün bu məsələnin daha da mürəkkəbləşməsi dövlətin həm hərb meydanında, həm də pandemiyaya qarşı mübarizədə uğur qazanmaq kimi iki mühüm vəzifənin öhdəsindən eyni zamanda gəlməyə məcbur olması ilə bağlıdır.\nTəbii ki, gənc müstəqil dövlət üçün bu, kifayət qədər çətin vəzifədir. Ancaq Azərbaycan Prezidentinin siyasi kursu və liderlik keyfiyyətləri hər iki istiqamətdə Azərbaycanı uğura apardı. Xatırladaq ki, Azərbaycan COVID-19 pandemiyası ilə mübarizədə qlobal səyləri səfərbər edən ilk ölkələrdən olub. Pandemiya başlayan andan rəsmi Bakı bu bəşəri bəla ilə mübarizədə səyləri birləşdirməyi təklif edib. Bunu Türk Şurası, Qoşulmama Hərəkatı, İslam Əməkdaşlıq Təşkilatı, MDB və BMT çərçivəsində fəaliyyəti ilə nümayiş etdirib. Bu təşkilatların hər birindəki fəaliyyəti zamanı Azərbaycanın dövlət başçısı konkret əməkdaşlıq təklifləri ilə çıxış edib. Hətta BMT-nin, Türk Şurasının, MDB-nin və Qoşulmama Hərəkatının xüsusi toplantıları təşkil edilib. Əgər məsələyə H.Kissincerin yuxarıda vurğulanan tezisləri prizmasından baxsaq, onda Azərbaycan qlobal miqyasda ekstremal situasiyalarda məntiqli, ardıcıl, əməkdaşlığa və dayanıqlı təhlükəsizlik sisteminin yaradılmasına yönəlmiş siyasət aparan dövlət kimi qəbul edilməlidir. İlham Əliyev məhz bu məqama vurğu edir.\nDövlət başçısı H.Kissincerin böyük önəm verdiyi "pandemiya qarşısında hamı birləşməlidir" məntiqinə tam uyğun olaraq konkret və səmərəli fəaliyyət modeli təklif edib. Bizim üçün ən əhəmiyyətli məqam ondan ibarətdir ki, İlham Əliyev pandemiya mərhələsində və müharibə dövründə həm də kütləvi qırğın silahlarının bəşəriyyətə zərər verməməsi prinsipinə tam sadiq mövqe tutdu.\nBeynəlxalq hüquq və humanizm: Azərbaycan tam əməl etdi\nFaktlara nəzər salaq. Dövlət başçısı müharibə dövründə Azərbaycanın məqsədinin kiminləsə savaşmaq olmadığını, ancaq BMT-nin dörd qətnaməsində qəbul edilən şərtlər çərçivəsində ərazi bütövlüyünü təmin etməyi vəzifə bildiyini dəfələrlə ifadə edib. Bu zaman İlham Əliyev Ermənistanın qadağan olunmuş silahlardan (məsələn, tərkibində ağ fosfor olan mərmilərdən) istifadə etməsini qətiyyətlə pisləyib. Azərbaycanın bu məsələdə beynəlxalq səviyyədə mövcud olan və beynəlxalq təşkilatların sənədlərində təsbit edilən şərtlər daxilində hərəkət etdiyini bəyan edib. Konkret olaraq Azərbaycan Ermənistanın təxribatlarına uyub nə böyük dağıdıcı gücü olan silahlardan istifadə etdi, nə də dinc əhaliyə qarşı qətliam törətdi. Ermənistan isə məhz dinc əhaliyə qarşı kütləvi qətliamlara əl atmaqdan çəkinmədi. Əgər onun əlində kimyəvi və ya bakterioloji silah olsaydı, indi region humanitar fəlakət içində çapalayardı.\nDeməli, İlham Əliyev iki məqamı önə çəkib. Birincisi, Azərbaycan kütləvi qırğın silahlarına malik olsa belə, onlardan istifadə etməz. Hazırda Azərbaycan üzərinə götürdüyü öhdəliklərə uyğun olaraq bu tip silahlara malik deyil və onları əldə etmək fikrində də deyil. Hətta Ermənistan Azərbaycanın müharibə bölgəsindən uzaq şəhərlərində kütləvi qətliamlar törətdikdə belə, analoji addım atmadı.\nİkincisi, Azərbaycan rəhbəri beynəlxalq ictimaiyyəti daim xəbərdar edir ki, Ermənistanı həmin növ silahlarla kimsə silahlandırmağa cəsarət etməsin. Çünki bu terrorçu kvazidövlət istənilən təxribata əl ata bilər. Digər tərəfdən, Azərbaycan Ermənistanın işğal etdiyi Azərbaycan ərazilərində terror təşkilatlarının üzvlərinə təlim keçdiyi haqqında konkret faktlara malikdir. Həmin təşkilatların kütləvi qırğın silahı əldə etməyin izində olduğu bütün dünyaya məlumdur. Deməli, həmin aspektdə də Ermənistan təhlükə mənbəyidir.\nMüharibə dövründə Ermənistan tərəfdən çoxlu sayda terrorçuların savaşdığını təsdiq edən faktları Azərbaycan dünyaya nümayiş etdirdi. Hətta terrorçuların özləri bunu etiraf etdilər. Onlar Ermənistan hərbi rəhbərliyi ilə görüş keçirdiklərini açıq dedilər. Bu isə o deməkdir ki Ermənistan dövlət olaraq regionda kütləvi qırğın silahlarından istifadə edə biləcək risk mənbəyi olaraq qalır.\nBeləliklə, Azərbaycan Ermənistan tərəfdən olan davamlı təxribatlara baxmayaraq, müharibə dövründə də siyasi kursuna və strateji hədəflərinə sadiqlik nümayiş etdirdi. Onun başlıca məzmunu Azərbaycanın daim əməkdaşlıq və inkişaf paradiqmasına əməl etməsindən ibarətdir. Hətta müharibə dövründə belə Azərbaycan müharibə paradiqmasına uymadı. Prezident İlham Əliyev ərazi bütövlüyünün BMT qətnamələri əsasında bərpası zəruriliyi ilə yanaşı, həmişə regional əməkdaşlıq zərurətini də önə çəkdi. Bu baxımdan Azərbaycanın müharibə dövründəki siyasəti ilə postmüharibə dövründəki siyasəti tam uyğunluq təşkil edir və məhz bu kontekstdə Prezidentin ifadə etdiyi kimi, "Azərbaycanın xarici siyasəti dəyişməz olaraq qalır".\nQarabağın azadlığı və iqtisadiyyat: üfüqdə yeni imkanlar görünür\nBu siyasət əməkdaşlığa, sülhə, barışa, regional və qlobal miqyasda dayanıqlı təhlükəsizlik sisteminin yaradılmasına istiqamətlənib. Buna nail olmaq üçün İlham Əliyev YAP-ın VII qurultayındakı nitqində də vurğuladığı kimi, dialoq xəttinə üstünlük verməkdədir. Azərbaycan istənilən məsələni hər bir tərəfdaşla dialoq yolu ilə həll etməyə hazırdır. Məhz həmin faktora görə başqa bir tezis çox önəmlidir – "Qarabağın azadlığı yeni iqtisadi imkanlar yaradıb".\nPostmüharibə dövründə bu tezis nəyi ifadə edir? Həmin tezisin iki aspekti mövcuddur. Onlardan biri ondan ibarətdir ki, sovetlərin dağılmasından sonra Qarabağ bölgə olaraq Azərbaycanın sosial-iqtisadi, mədəni və təhlükəsizlik sistemindən kənarda qaldı. Keçən müddətdə Azərbaycan sürətli inkişaf etdi, lakin Qarabağ bu prosesdə iştirak edə bilmədi və bu mənada Azərbaycanın iqtisadi və sosial sisteminə inteqrasiya oluna bilmədi. Üstəlik, erməni faşistləri Qarabağdakı sovetlərdən qalma infrastrukturu tamamilə dağıtdılar. Özlərinin yaşadıqları ərazilərin bəzi yerlərində cüzi işlər görməkdən başqa bir şey etmədilər. Bunlar Azərbaycanın iqtisadi infrastrukturunun bütövlüyünü pozur və həmin səbəbdən ölkənin iqtisadi potensialının tam açılmasına əngəllər törədirdi. Qələbədən sonra Qarabağın həm inzibati bölgə, həm də iqtisadi struktur kimi Azərbaycana inteqrasiyası təbii ki, yeni imkanlar meydana gətirir. Azərbaycan bütöv bir sistem kimi daha dinamik inkişaf mərhələsinə keçə bilər.\nDigər aspekt regional və qlobal miqyasda əməkdaşlıq üçün yeni imkanların meydana gəlməsi ilə bağlıdır. İkinci Qarabağ müharibəsinin Azərbaycanın tam qələbəsi ilə nəticələnməsi Azərbaycan Prezidentinin yeritdiyi siyasət nəticəsində həm region dövlətləri, həm də uzaq Çindən tutmuş, Avropa və hətta uzaq Amerikaya qədər geniş məkanda qarşılıqlı faydalı əməkdaşlığa yaşıl işıq yandırdı.\nEyni zamanda, bu iki aspektin bir-biri ilə uzlaşması Azərbaycanın uzun illər həyata keçirdiyi iqtisadi siyasət kursunun yaratdığı real mənzərəyə əsaslanır. Bu kontekstdə Prezidentin YAP-ın qurultayında ifadə etdiyi fikirlər böyük maraq doğurur. Dövlət başçısı vurğulayıb: "Ondan sonra hansı hazırlıq işləri aparılmalı idi? Əlbəttə, iqtisadi hazırlıq. İqtisadi hazırlıq olmadan heç nəyi etmək mümkün deyil. Ermənistandan fərqli olaraq, Azərbaycana heç kim kömək etmirdi. Biz hər şeyi öz hesabımıza əldə etmişik. Ermənistan kimi heç vaxt gedib qapı-qapı gəzməmişik, özümüzü alçaltmamışıq, yalvarmamışıq, heç kimdən yardım istəməmişik. Ona görə iqtisadi müstəqillik həm hazırlıq baxımından, həm siyasi müstəqilliyin möhkəmləndirilməsi baxımından əsas şərt idi. Buna da nail olduq".\nNəticədə Azərbaycan postmüharibə mərhələsinə kimsədən asılı olmayan və iqtisadiyyatı dinamik inkişaf edən müstəqil dövlət kimi qədəm qoyub. Ölkə istənilən meyar və istənilən parametr üzrə heç kimdən asılı deyil. Azərbaycan xarici borcun azlığı, iqtisadi artım və adambaşına düşən valyuta ehtiyatları baxımından ən qabaqcıl yerlərdədir. Azərbaycanın Dövlət Neft Fondu bütün parametrlər, bütün meyarlar üzrə dünyanın 60-dan artıq suveren fondları sırasında beşinci yerdədir.\nPrezident İlham Əliyev vurğulanan aspektdə nitqində ifadə edib: "Davos İqtisadi Forumunun hesabatına baxın, biz iqtisadi inkişaf baxımından, infrastruktur layihələri baxımından inkişaf etmiş ölkələri qabaqlamışıq. Kimsə bizə kömək edib? Yox. Bunu borca girib etmişik? Yox. Bizim xarici borcumuz ümumi daxili məhsulun cəmi 18-19 faizini təşkil edir. Bir də ki, bizim valyuta ehtiyatlarımız xarici borcumuzdan 5-6 dəfə çoxdur. Biz istəsək sabah, birisi gün, bir aydan sonra bütün xarici borcumuzu ödəyə bilərik".\nOnu da ayrıca vurğulamaq lazımdır ki, Azərbaycan bütün bunlara əraziləri işğal altında olan və bütövlükdə çox çətin geosiyasi vəziyyətdə olan ölkə kimi nail olub. "Bu, Vətən müharibəsi üçün iqtisadi sahədə, siyasi sahədə, daxili sabitlik sahəsində hazırlıq idi" (İlham Əliyev).\nBütün bunların nəticəsində Azərbaycan Cənubi Qafqazda iqtisadi, sosial və siyasi sabitliyə nail olmuş yeganə dövlətdir və hazırda bölgənin sərmayə qoyula bilən ən əlverişli məkanıdır. Azərbaycanda daxili sabitlik tam təmin edilib. Bu, başlıca olaraq xalq-iqtidar birliyi hesabına olub. "Eyni zamanda, bu sahədə sosial təminat, sosial ədalət məsələləri önəmli rol oynamışdır" (İlham Əliyev). Məhz bu uğurlarına görə də yuxarıda vurğuladığımız iki aspekt üzrə yeni iqtisadi imkanlar yaradan ölkədir. Artıq "bir çox ölkələr indi Qarabağda bərpa işlərində maraq göstərirlər. Onları da biz dəvət etmişik".\nBeynəlxalq təşkilatlarla iş: Qələbəyə aparan yolda dialoq\nVurğulanan məqamların fonunda Azərbaycanı 44 günlük İkinci Qarabağ müharibəsində qələbəyə aparan yolda beynəlxalq təşkilatlar çərçivəsində görülən işlərin əvəzsiz rolu vardır. Onların sırasında Qoşulmama Hərəkatı və Türk Şurası ayrıca yer tutur. Qoşulmama Hərəkatına üzvlük kontekstində İlham Əliyev qurultayda maraqlı bir müqayisə aparıb. Dövlət başçısı deyib: "...Qoşulmama Hərəkatına üzv olduq. Bəzi dırnaqarası siyasətçilər ağızlarını büzdülər ki, nahaq. Qoşulmama Hərəkatı üzvlərinin sayına görə ikinci təsisatdır. Bizə qarşı müharibə dövründə BMT Təhlükəsizlik Şurasında çirkin kampaniya aparılan zaman qətnamə hazırlanırdı. Kim onu pozdu? Qoşulmama Hərəkatına üzv ölkələr, onlar bizi müdafiə etdilər".\nBu, siyasi uzaqgörənlik nümunəsidir. İndi Azərbaycan 2019-2022-ci illərdə Qoşulmama Hərəkatına sədrliyi çərçivəsində bu təşkilatın məqsəd və məramlarının təşviqinə, beynəlxalq sülhə, təhlükəsizliyə və əməkdaşlığın gücləndirilməsinə töhfə verir. Yəni Azərbaycanın bu təşkilata rəhbərlik etməsi formal xarakter daşımır. "Biz bu təşkilat üzvlərini müdafiə edirik, biz onlara kömək göstəririk, biz COVID-lə bağlı onlara yardım etmişik, biz heç kimdən çəkinmədən onların haqq səsini müdafiə edirik. Onlar da bizi müdafiə etdilər. Beləliklə, bu qətnamə qəbul edilmədi. O, qəbul edilsəydi də bizi dayandırmazdı. Heç nə və heç kim bizi dayandıra bilməzdi".\nAzərbaycanın Türk Şurasındakı fəaliyyəti də ciddi uğur nümunəsidir. Rəsmi Bakı bu təşkilat çərçivəsində həm türk dövlətlərinin həmrəyliyi, həm də Ermənistanın işğalçı siyasətinin qəbuledilməzliyi fikrinin formalaşması istiqamətində ciddi işlər gördü. Nəticədə İkinci Qarabağ müharibəsində və pandemiyaya qarşı birgə mübarizə məsələsində Türk Şurası fəallıq göstərdi. Onun üzvləri, Türkiyə başda olmaqla Azərbaycanın haqq işini aktiv surətdə dəstəklədilər. Nəhayət, postmüharibə mərhələsində xarici siyasətin məzmununa ciddi təsir edən üç məqamı da vurğulamaq gərəkdir. Onlardan birincisi ordu quruculuğudur.\nOrdu quruculuğu Azərbaycanın hərbi sahədə şanlı səhifəni yazmasına imkan yaratdı. Ali Baş Komandanın rəhbərliyi ilə Qələbə əldə edildi. Ölkə başçısının bu Qələbəyə verdiyi tarixi qiymət çox maraqlıdır: "Bir daha demək istəyirəm ki, bütün bu hazırlıq istiqamətləri nəticədə bir nöqtədə birləşdi – 44 günlük müharibədə və bizim tarixi Qələbəmiz bizim qürur mənbəyimizdir. Bundan sonra əsrlər boyu Azərbaycan xalqı bu Qələbəni öz ürəyində, qəlbində yaşadacaq. Çoxəsrlik Azərbaycan tarixində buna oxşar parlaq qələbə və mütləq qələbə olmamışdır".\nBütövlükdə götürdükdə, Prezidentin nitqində vurğuladığı kimi, "hərbi ekspertlər, beynəlxalq hərbi ekspertlər deyirlər ki, Azərbaycan XXI əsrin müharibəsini aparıbdır".\nBurada Prussiya generalı və hərbi nəzəriyyəçisi, məşhur "Müharibə haqqında" traktatının müəllifi Karl fon Klauzevitsin (1780-1831) bir fikrini xatırlamağa dəyər. O yazırdı: "Qələbə yalnız döyüş sahəsini zəbt etməkdən ibarət deyil, düşmənin silahlı qüvvələrinin fiziki və mənəvi darmadağın edilməsidir". Azərbaycan hərb meydanında məhz buna nail oldu! Qəhrəman Azərbaycan Ordusu düşməni darmadağın etdi. Bu tarixi Qələbənin əsas tərəfi uzun illər Azərbaycanda aparılan ordu quruculuğu prosesi ilə bağlıdır. Lakin Prezident bununla kifayətlənməyərək gələcək üçün də bu istiqamətdə qarşıda duran vəzifələri müəyyənləşdirib. Konkret olaraq dövlət başçısının postmüharibə mərhələsində ordu quruculuğu ilə bağlı söylədiyi fikirlər çox maraqlıdır. İlham Əliyev qurultayda bəyan edib: "Biz yəqin ki, elə planlaşdırmalıyıq ki, bəlkə də əlli ildən sonra biz XXII əsrin müharibəsinə də hazır olmalıyıq. Çünki güc hər şeyi həll edir. Əfsuslar olsun ki, bu belədir. Beynəlxalq hüquq işləmədiyi yerdə ancaq güc amili həlledici ola bilər".\nİkincisi, Azərbaycanın sivilizasiyalar və mədəniyyətlər arasında sülhü möhkəmləndirən, humanitar əməkdaşlığa çağıran dialoq təşəbbüslərinin bütün dünyada böyük marağa səbəb olmasıdır. Bu proses daimi, ardıcıl olaraq aparılan sistemli işləri ehtiva edir. Azərbaycan rəhbərliyi daxildə multikultural mühit formalaşdırmaqla yanaşı, başqa ölkələrlə münasibətləri dialoq və əməkdaşlıq müstəvisində qurmağı aktiv surətdə təmin etdi. Bakı sivilizasiyalar, mədəniyyətlər və dinlər arasında barışa, sülhə və humanitar əməkdaşlığa aparan addımlar atdı.\nÜçüncüsü, Mehriban xanım Əliyevanın aktiv fəaliyyətinin verdiyi töhfələrdir. Mehriban xanım Əliyeva həm Azərbaycan mədəniyyətinin təbliğində, həm də fərqli mədəniyyətlərə və dinlərə məxsus olan dəyərlərin qorunmasında, onların inkişafında və bərpasında çox dəyərli layihələr həyata keçirdi. Azərbaycan xalqının mənəvi dünyasının beynəlxalq aləmdə anlaşılmasında əvəzsiz xidmət göstərdi. Azərbaycan xalqının tolerantlığını, dialoqa hazır olmasını, sülh və barış tərəfdarı olduğunu fəaliyyəti ilə hər kəsə anlatdı. Vətən müharibəsi dönəmində də Ali Baş Komandanın ən yaxınında oldu, dövlətin birinci vitse-prezidenti kimi layiqli fəaliyyət göstərdi.\nBeləliklə, postmüharibə dövrünün ən dolğun xarakteristikasını Prezident Yeni Azərbaycan Partiyasının VII qurultaydakı nitqində verib. İlham Əliyev bəyan edib: "...biz yeni dövrə qədəm qoyduq. Bölgədə və ölkəmizdə tamamilə yeni geosiyasi vəziyyətdir. Ona görə biz bütün addımlarımızı düzgün atmalıyıq ki, daim qələbə qazanaq, Azərbaycan bayrağı daim yüksəklərdə olsun".